**LV**  
**IX PIELIKUMS**

**“IX PIELIKUMS**

**PĀRSKATU SNIEGŠANA PAR GRUPAS KAPITĀLA KRITĒRIJU**

Saturs

I DAĻA. VISPĀRĪGIE NORĀDĪJUMI 2

1. Struktūra un konvencijas 2

1.1. Struktūra 2

1.2. Numerācijas konvencija 2

1.3. Zīmju konvencija 2

II DAĻA. NORĀDĪJUMI SAISTĪBĀ AR VEIDNI 2

**1. PAŠU KAPITĀLS: APMĒRS, STRUKTŪRA, PRASĪBAS UN APRĒĶINĀŠANA** 2

1.1. Vispārīgas piezīmes 2

1.2. I 11.01 – PAŠU KAPITĀLA STRUKTŪRA – GRUPAS KAPITĀLA KRITĒRIJS (I11.1) 3

1.2.1. Norādījumi attiecībā uz konkrētām pozīcijām. 3

1.3. I 11.02 – PAŠU KAPITĀLA PRASĪBAS – GRUPAS KAPITĀLA KRITĒRIJS (I11.2) 9

1.3.1. Norādījumi attiecībā uz konkrētām pozīcijām. 9

1.4. IF 11.03. INFORMĀCIJA PAR MEITASUZŅĒMUMIEM (IF11.3) 9

1.4.1. Norādījumi attiecībā uz konkrētām pozīcijām. 10

## I DAĻA. VISPĀRĪGIE NORĀDĪJUMI

1. Struktūra un konvencijas

1.1. Struktūra

1. Pārskatu par grupas kapitāla kritēriju kopumā sniedz, izmantojot divas veidnes:

a) pašu kapitāla struktūra

b) pašu kapitāla instrumenti.

2. Attiecībā uz katru veidni ir sniegtas atsauces uz tiesību aktiem. Šajā šīs regulas daļā ir iekļauta detalizētāka informācija par vispārīgākiem pārskatu sniegšanas aspektiem attiecībā uz katru veidņu bloku, norādījumi par konkrētām pozīcijām, kā arī validācijas noteikumi.

1.2. Numerācijas konvencija

3. Atsaucoties uz veidņu slejām, rindām un šūnām, dokumentā izmanto 4.–7. punktā norādīto apzīmējumu konvenciju. Minētos ciparu kodus plaši izmanto validācijas noteikumos.

4. Norādījumos izmantots šāds vispārējs apzīmējums: {Veidne; Rinda; Sleja}.

5. Ja validāciju veic veidnē, kurā izmantoti tikai minētās veidnes datu punkti, apzīmējumi neattiecas uz veidni: {Rinda; Sleja}.

6. Ja veidnēs ir tikai viena sleja, atsaucas vienīgi uz rindām: {Veidne; Rinda}

7. Zvaigznītes zīmi izmanto, lai norādītu, ka validāciju veic attiecībā uz iepriekš norādītām rindām vai slejām.

1.3. Zīmju konvencija

8. Jebkuru summu, kas palielina pašu kapitālu vai pašu kapitāla prasības, vai likviditātes prasības, uzrāda kā pozitīvu skaitli. Turpretim summu, kas samazina kopējo pašu kapitālu vai pašu kapitāla prasības, uzrāda kā negatīvu skaitli. Ja pirms posteņa apzīmējuma ir mīnus zīme (-), attiecībā uz šo posteni nav sagaidāma pozitīva vērtība.

## II DAĻA. NORĀDĪJUMI SAISTĪBĀ AR VEIDNI

**1. PAŠU KAPITĀLS: APMĒRS, STRUKTŪRA, PRASĪBAS UN APRĒĶINĀŠANA**

1.1. Vispārīgas piezīmes

10. Sadaļa par pašu kapitālu ietver informāciju par ieguldījumu brokeru sabiedrības turēto pašu kapitālu un tās pašu kapitāla prasībām. Tajā ir ietvertas divas veidnes.

a) Veidnē I 11.01 ietver informāciju par ieguldījumu brokeru sabiedrības turētā pašu kapitāla struktūru: pirmā līmeņa pamata kapitāls, pirmā līmeņa papildu kapitāls un otrā līmeņa kapitāls.

b) Veidnē I 11.02 ietver informāciju par “pašu kapitāla prasībām” grupas kapitāla kritērija kontekstā, t. i., grupas iekšējam līdzdalībām, iespējamām saistībām un meitasuzņēmumu kopējām pašu kapitāla prasībām.

c) Veidne I 11.03 ietver attiecīgo informāciju par kapitāla prasībām, iespējamām saistībām, pakārtotajām prasībām un finanšu sektora sabiedrību līdzdalībām meitasuzņēmumu līmenī, sadalījumā pa atsevišķajām sabiedrībām.

11. Šo veidņu posteņos pārejas posma korekcijas parasti neņem vērā. Tas nozīmē, ka skaitļus (izņemot gadījumus, kad pārejas posma pašu kapitāla prasība ir īpaši norādīta) aprēķina saskaņā ar nobeiguma noteikumiem (t. i., it kā nebūtu pārejas noteikumu).

1.2. I 11.01 – PAŠU KAPITĀLA STRUKTŪRA – GRUPAS KAPITĀLA KRITĒRIJS (I11.1)

1.2.1. Norādījumi attiecībā uz konkrētām pozīcijām.

|  |  |
| --- | --- |
| Rinda | Atsauces uz tiesību aktiem un norādījumi |
| 0010 | **PAŠU KAPITĀLS**  Regulas (ES) 2019/2033 9. panta 1. punkts.  Ieguldījumu brokeru sabiedrības pašu kapitālu veido tās pirmā līmeņa kapitāla un otrā līmeņa kapitāla summa. |
| 0020 | **PIRMĀ LĪMEŅA KAPITĀLS**  Pirmā līmeņa kapitālu veido pirmā līmeņa pamata kapitāla un pirmā līmeņa papildu kapitāla summa. |
| 0030 | PIRMĀ LĪMEŅA PAMATA KAPITĀLS  Regulas (ES) 2019/2033 9. panta 1. punkts.  Regulas (ES) Nr. 575/2013 50. pants. |
| 0040 | **Pilnībā apmaksāti kapitāla instrumenti**  Regulas (ES) 2019/2033 9. panta 1. punkta i) apakšpunkts.  Regulas (ES) Nr. 575/2013 26. panta 1. punkta a) apakšpunkts un 27. līdz 31. pants.  Ietver savstarpēju sabiedrību, kooperatīvu sabiedrību vai līdzīgu iestāžu kapitāla instrumentus (Regulas (ES) Nr. 575/2013 27. un 29. pants).  Neietver ar instrumentiem saistīto akciju emisijas uzcenojumu.  Ietver kapitāla instrumentus, uz ko parakstījušas valsts sektora iestādes ārkārtas situācijās, ja visi Regulas (ES) Nr. 575/2013 31. panta nosacījumi ir izpildīti. |
| 0050 | **Akciju emisijas uzcenojums**  Regulas (ES) 2019/2033 9. panta 1. punkta i) apakšpunkts.  Regulas (ES) Nr. 575/2013 26. panta 1. punkta b) apakšpunkts.  Akciju emisijas uzcenojums ir uzcenojums tādā nozīmē, kā definēts piemērojamā grāmatvedības standartā.  Šajā postenī uzrādāmā summa ir ar “Apmaksātiem kapitāla instrumentiem” saistītā daļa. |
| 0060 | **Nesadalītā peļņa**  Regulas (ES) 2019/2033 9. panta 1. punkta i) apakšpunkts.  Regulas (ES) Nr. 575/2013 26. panta 1. punkta c) apakšpunkts.  Nesadalītā peļņa ietver iepriekšējā gada nesadalīto peļņu, kā arī atbilstošo starpposma vai gada beigu peļņu.  Uzrāda 0070. un 0080. rindas summu. |
| 0070 | **Iepriekšējo gadu nesadalītā peļņa**  Regulas (ES) Nr. 575/2013 4. panta 1. punkta 123) apakšpunkts un 26. panta 1. punkta c) apakšpunkts.  Regulas (ES) Nr. 575/2013 4. panta 1. punkta 123. apakšpunktā nesadalītā peļņa ir definēta kā “pārnestā peļņa un zaudējumi, kas izriet no peļņas vai zaudējumu galīgās piemērošanas saskaņā ar piemērojamo grāmatvedības regulējumu”. |
| 0080 | **Attiecināmā peļņa**  Regulas (ES) Nr. 575/2013 4. panta 1. punkta 121) apakšpunkts, 26. panta 2. punkts un 36. panta 1. punkta a) apakšpunkts.  Regulas (ES) Nr. 575/2013 26. panta 2. punkts ļauj ar kompetento iestāžu iepriekšēju piekrišanu starpposma vai gada beigu peļņu iekļaut kā nesadalīto peļņu, ja ir izpildīti zināmi nosacījumi. |
| 0090 | **Uzkrātie pārējie apvienotie ienākumi**  Regulas (ES) 2019/2033 9. panta 1. punkta i) apakšpunkts.  Regulas (ES) Nr. 575/2013 26. panta 1. punkta d) apakšpunkts. |
| 0100 | **Citas rezerves**  Regulas (ES) 2019/2033 9. panta 1. punkta i) apakšpunkts.  Regulas (ES) Nr. 575/2013 4. panta 1. punkta 117) apakšpunkts un 26. panta 1. punkta e) apakšpunkts.  Uzrādāmajā summā neietver jebkādus nodokļus, kuri paredzami aprēķināšanas laikā. |
| 0120 | **Pirmā līmeņa pamata kapitāla korekcijas saistībā ar prudenciālajiem filtriem**  Regulas (ES) 2019/2033 9. panta 1. punkta i) apakšpunkts.  Regulas (ES) Nr. 575/2013 32. līdz 35. pants. |
| 0130 | **Citi līdzekļi**  Regulas (ES) 2019/2033 9. panta 4. punkts. |
| 0145 | **(-) KOPĒJIE ATSKAITĪJUMI NO PIRMĀ LĪMEŅA PAMATA KAPITĀLA**  Regulas (ES) 2019/2033 8. panta 2. punkta a) apakšpunkts, Regulas (ES) Nr. 575/2013 36. panta 1. punkts, izņemot minētā punkta i) apakšpunktu.  Uzrāda 0150. rindas un 0190.–0280. rindas summu. |
| 0150 | **(-) Pašu pirmā līmeņa pamata kapitāla instrumenti**  Regulas (ES) 2019/2033 9. panta 1. punkta i) apakšpunkts.  Regulas (ES) Nr. 575/2013 36. panta 1. punkta f) apakšpunkts un 42. pants.  Pašu pirmā līmeņa pamata kapitāla instrumenti, ko pārskata sniegšanas datumā tur pārskata sniedzēja iestāde vai grupa. Piemērojami Regulas (ES) Nr. 575/2013 42. panta izņēmumi.  Šajā rindā neuzrāda tādas līdzdalības akcijās, kas iekļautas kā “Neatbilstoši kapitāla instrumenti”.  Uzrādāmā summa ietver ar pašu akcijām saistīto akciju emisijas uzcenojumu. |
| 0190 | **(-) Kārtējā finanšu gada zaudējumi**  Regulas (ES) Nr. 575/2013 36. panta 1. punkta a) apakšpunkts. |
| 0200 | **(-) Nemateriālā vērtība**  Regulas (ES) 2019/2033 9. panta 1. punkta i) apakšpunkts.  Regulas (ES) Nr. 575/2013 4. panta 1. punkta 113) apakšpunkts un 36. panta 1. punkta b) apakšpunkts un 37. pants. |
| 0210 | **(-) Citi nemateriālie aktīvi**  Regulas (ES) 2019/2033 9. panta 1. punkta i) apakšpunkts.  Regulas (ES) Nr. 575/2013 4. panta 1. punkta 115) apakšpunkts un 36. panta 1. punkta b) apakšpunkts un 37. panta a) apakšpunkts.  Citi nemateriālie aktīvi ir nemateriālie aktīvi saskaņā ar piemērojamo grāmatvedības standartu, mīnus nemateriālā vērtība, arī saskaņā ar piemērojamo grāmatvedības standartu. |
| 0220 | **(-) Atliktā nodokļa aktīvi, kuru realizācija atkarīga no peļņas gūšanas nākotnē un kuri neizriet no laika noviržu izraisītas pagaidu starpības, atskaitot attiecīgas nodokļu saistības**  Regulas (ES) 2019/2033 9. panta 2. punkta a) apakšpunkts.  Regulas (ES) Nr. 575/2013 36. panta 1. punkta c) apakšpunkts. |
| 0230 | **(-) Būtiska līdzdalība ārpus finanšu sektora, kas pārsniedz 15 % no pašu kapitāla**  Regulas (ES) 2019/2033 10. panta 1. punkta a) apakšpunkts. |
| 0240 | **(-) Tādu būtisku līdzdalību kopsumma uzņēmumos, kas nav finanšu sektora sabiedrības, kuras pārsniedz 60 % no ieguldījumu brokeru sabiedrības pašu kapitāla**  Regulas (ES) 2019/2033 10. panta 1. punkta b) apakšpunkts. |
| 0250 | **(-) Tādu finanšu sektora sabiedrību pirmā līmeņa pamata kapitāla instrumenti, kurās mātesuzņēmumam nav būtiska ieguldījuma**  Regulas (ES) 2019/2033 9. panta 2. punkta c) apakšpunkts.  Regulas (ES) Nr. 575/2013 36. panta 1. punkta h) apakšpunkts.  Šajā rindā Savienības mātesuzņēmums nozīmē Savienības mātes ieguldījumu brokeru sabiedrības, Savienības mātes ieguldījumu pārvaldītājsabiedrības, Savienības mātes jauktas finanšu pārvaldītājsabiedrības vai jebkurus citus mātesuzņēmumus, kas ir ieguldījumu brokeru sabiedrības, finanšu iestādes, palīgpakalpojumu sabiedrības vai saistītie aģenti. |
| 0270 | **(-) Definētu pabalstu pensiju fondu aktīvi**  Regulas (ES) 2019/2033 9. panta 2. punkta b) apakšpunkts.  Regulas (ES) Nr. 575/2013 36. panta 1. punkta e) apakšpunkts. |
| 0280 | **(-) Citi atskaitījumi**  Visu citu tādu atskaitījumu summa saskaņā ar Regulas (ES) Nr. 575/2013 36. panta 1. punktu, izņemot atskaitījumus saskaņā ar Regulas (ES) 575/2013 36. panta 1. punkta i) apakšpunktu, kas nav iekļauti nevienā no iepriekšējām rindām, kuras apzīmētas ar 0150–0270. |
| 0295 | **Pirmā līmeņa pamata kapitāls: citi kapitāla elementi, atskaitījumi un korekcijas**  Šī rinda ietver šādu posteņu summu (ja piemērojams):  – pārejas posma korekcijas saistībā ar pirmā līmeņa pamata kapitāla instrumentiem, attiecībā uz kuriem piemērotas tiesības saglabāt iepriekš spēkā esošos nosacījumus (Regulas (ES) Nr. 575/2013 483. panta 1., 2. un 3. punkts un 484. līdz 487. pants),  – citas pārejas posma korekcijas attiecībā uz pirmā līmeņa pamata kapitāla instrumentiem (Regulas (ES) Nr. 575/2013 469. līdz 478. pants un 481. pants): korekcijas, kas saistībā ar pārejas noteikumiem veiktas atskaitījumos no pirmā līmeņa pamata kapitāla,  – citi pirmā līmeņa pamata kapitāla elementi vai atskaitījumi no pirmā līmeņa pamata kapitāla elementa, kurus nevar iedalīt nevienā no rindām, kas apzīmētas ar 0040–0280.  Šo rindu neizmanto, lai maksātspējas koeficientu aprēķinā iekļautu kapitāla posteņus vai atskaitījumus, kuriem nepiemēro Regulu (ES) 2019/2033 vai Regulu (ES) Nr. 575/2013. |
| 0300 | **PIRMĀ LĪMEŅA PAPILDU KAPITĀLS**  Regulas (ES) 2019/2033 9. panta 1. punkts.  Regulas (ES) Nr. 575/2013 61. pants. |
| 0310 | **Pilnībā apmaksāti, tieši emitēti kapitāla instrumenti**  Regulas (ES) 2019/2033 9. panta 1. punkta i) apakšpunkts.  Regulas (ES) Nr. 575/2013 51. panta a) punkts un 52., 53. un 54. pants.  Uzrādāmā summa neietver ar instrumentiem saistīto akciju emisijas uzcenojumu. |
| 0320 | **Akciju emisijas uzcenojums**  Regulas (ES) 2019/2033 9. panta 1. punkta i) apakšpunkts.  Regulas (ES) Nr. 575/2013 51. panta b) punkts.  Akciju emisijas uzcenojums ir uzcenojums tādā nozīmē, kā definēts piemērojamā grāmatvedības standartā.  Šajā postenī uzrādāmā summa ir ar “Apmaksātiem kapitāla instrumentiem” saistītā daļa. |
| 0335 | **(-) KOPĒJIE ATSKAITĪJUMI NO PIRMĀ LĪMEŅA PAPILDU KAPITĀLA**  Regulas (ES) Nr. 575/2013 56. pants, izņemot minētā panta d) punktu.  Uzrāda 0340., 0380. un 0400. rindas kopsummu. |
| 0340 | **(-) Pašu pirmā līmeņa papildu kapitāla instrumenti**  Regulas (ES) 2019/2033 9. panta 1. punkta i) apakšpunkts.  Regulas (ES) Nr. 575/2013 52. panta 1. punkta b) apakšpunkts, 56. panta a) punkts un 57. pants.  Pašu pirmā līmeņa papildu kapitāla instrumenti, ko pārskata sniegšanas datumā tur ieguldījumu brokeru sabiedrība. Piemērojami Regulas (ES) Nr. 575/2013 57. panta izņēmumi.  Uzrādāmā summa ietver ar pašu akcijām saistīto akciju emisijas uzcenojumu. |
| 0380 | **(-) Tādu finanšu sektora sabiedrību pirmā līmeņa papildu kapitāla instrumenti, kurās mātesuzņēmumam nav būtiska ieguldījuma**  Regulas (ES) 2019/2033 9. panta 2. punkta c) apakšpunkts.  Regulas (ES) Nr. 575/2013 56. panta c) punkts.  Šajā rindā Savienības mātesuzņēmums nozīmē Savienības mātes ieguldījumu brokeru sabiedrības, Savienības mātes ieguldījumu pārvaldītājsabiedrības, Savienības mātes jauktas finanšu pārvaldītājsabiedrības vai jebkurus citus mātesuzņēmumus, kas ir ieguldījumu brokeru sabiedrības, finanšu iestādes, palīgpakalpojumu sabiedrības vai saistītie aģenti. |
| 0400 | **(-) Citi atskaitījumi**  Visu citu tādu atskaitījumu summa saskaņā ar Regulas (ES) Nr. 575/2013 56. pantu, izņemot atskaitījumus saskaņā ar Regulas (ES) 575/2013 56. panta d) punktu, kas nav iekļauti nevienā no iepriekšējām rindām, kuras apzīmētas ar 0340 vai 0380. |
| 0415 | **Pirmā līmeņa papildu kapitāls: citi kapitāla elementi, atskaitījumi un korekcijas**  Šī rinda ietver šādu posteņu summu (ja piemērojams):  – pārejas posma korekcijas saistībā ar pirmā līmeņa papildu kapitāla instrumentiem, attiecībā uz kuriem piemērotas tiesības saglabāt iepriekš spēkā esošos nosacījumus (Regulas (ES) Nr. 575/2013 483. panta 4. un 5. punkts, 484. līdz 487. pants, 489. un 491. pants),  – citas pārejas posma korekcijas attiecībā uz pirmā līmeņa papildu kapitālu (Regulas (ES) Nr. 575/2013 472. pants, 473.a, 474., 475., 478. un 481. pants): atskaitījumu korekcijas saistībā ar pārejas noteikumiem,  – summa, par kādu pirmā līmeņa papildu kapitāla posteņu atskaitījums pārsniedz pirmā līmeņa papildu kapitālu, atskaitīta no pirmā līmeņa pamata kapitāla saskaņā ar Regulas (ES) Nr. 575/2013 36. panta 1. punkta j) apakšpunktu: pirmā līmeņa papildu kapitāls nevar būt negatīvs, bet pastāv iespēja, ka atskaitījumi no pirmā līmeņa papildu kapitāla posteņiem pārsniedz pieejamo pirmā līmeņa papildu kapitāla posteņu summu. Šādā gadījumā šis postenis atspoguļo summu, kas nepieciešama, lai 0300. rindā uzrādīto summu palielinātu līdz nullei, un ir vienāds ar apgriezto summu, par kādu pirmā līmeņa papildu kapitāla posteņu atskaitījums pārsniedz pirmā līmeņa papildu kapitālu un kas papildus citiem atskaitījumiem ietverta 0280. rindā,  – citi pirmā līmeņa papildu kapitāla elementi vai atskaitījumi no pirmā līmeņa papildu kapitāla elementa, kurus nevar iedalīt nevienā no rindām, kas apzīmētas ar 0310–0400.  Šo rindu neizmanto, lai maksātspējas koeficientu aprēķinā iekļautu kapitāla posteņus vai atskaitījumus, kuriem nepiemēro Regulu (ES) 2019/2033 vai Regulu (ES) Nr. 575/2013. |
| 0420 | **OTRĀ LĪMEŅA KAPITĀLS**  Regulas (ES) 2019/2033 9. panta 1. punkts.  Regulas (ES) Nr. 575/2013 71. pants.  Uzrāda 0430. līdz 0455. un 0525. rindas kopsummu. |
| 0430 | **Pilnībā apmaksāti, tieši emitēti kapitāla instrumenti**  Regulas (ES) 2019/2033 9. panta 1. punkta i) apakšpunkts.  Regulas (ES) Nr. 575/2013 62. panta a) punkts, 63. un 65. pants.  Uzrādāmā summa neietver ar instrumentiem saistīto akciju emisijas uzcenojumu. |
| 0440 | **Akciju emisijas uzcenojums**  Regulas (ES) 2019/2033 9. panta 1. punkta i) apakšpunkts.  Regulas (ES) Nr. 575/2013 62. panta b) punkts un 65. pants.  Akciju emisijas uzcenojums ir uzcenojums tādā nozīmē, kā definēts piemērojamā grāmatvedības standartā.  Šajā postenī uzrādāmā summa ar “Apmaksātiem kapitāla instrumentiem” saistītā daļa. |
| 0455 | **(-) KOPĒJIE ATSKAITĪJUMI NO OTRĀ LĪMEŅA KAPITĀLA**  Regulas (ES) Nr. 575/2013 66. pants, izņemot minētā panta d) punktu. |
| 0460 | **(-) Pašu otrā līmeņa kapitāla instrumenti**  Regulas (ES) 2019/2033 9. panta 1. punkta i) apakšpunkts.  Regulas (ES) Nr. 575/2013 63. panta b) punkta i) apakšpunkts, 66. panta a) punkts un 67. pants.  Pašu otrā līmeņa kapitāla instrumenti, ko pārskata sniegšanas datumā tur pārskata iesniedzēja iestāde vai grupa. Piemērojami Regulas (ES) Nr. 575/2013 67. panta izņēmumi.  Šajā rindā neuzrāda tādas līdzdalības akcijās, kas iekļautas kā “Neatbilstoši kapitāla instrumenti”.  Uzrādāmā summa ietver ar pašu akcijām saistīto akciju emisijas uzcenojumu. |
| 0500 | **(-) Tādu finanšu sektora sabiedrību otrā līmeņa kapitāla instrumenti, kurās mātesuzņēmumam nav būtiska ieguldījuma**  Regulas (ES) 2019/2033 9. panta 2. punkta c) apakšpunkts.  Regulas (ES) Nr. 575/2013 66. panta c) punkts.  Šajā rindā Savienības mātesuzņēmums nozīmē Savienības mātes ieguldījumu brokeru sabiedrības, Savienības mātes ieguldījumu pārvaldītājsabiedrības, Savienības mātes jauktas finanšu pārvaldītājsabiedrības vai jebkurus citus mātesuzņēmumus, kas ir ieguldījumu brokeru sabiedrības, finanšu iestādes, palīgpakalpojumu sabiedrības vai saistītie aģenti. |
| 0525 | **Otrā līmeņa kapitāls: citi kapitāla elementi, atskaitījumi un korekcijas**  Šī rinda ietver šādu posteņu summu (ja piemērojams):  – pārejas posma korekcijas saistībā ar otrā līmeņa kapitāla instrumentiem, attiecībā uz kuriem piemērotas tiesības saglabāt iepriekš spēkā esošos nosacījumus (Regulas (ES) Nr. 575/2013 483. panta 6. un 7. punkts, 484., 486., 488., 490. un 491. pants),  – citas pārejas posma korekcijas attiecībā uz otrā līmeņa kapitālu (Regulas (ES) Nr. 575/2013 472. pants, 473.a, 476., 477., 478. un 481. pants): korekcijas, kas saistībā ar pārejas noteikumiem veiktas atskaitījumos no otrā līmeņa kapitāla,  – summa, par kādu otrā līmeņa kapitāla posteņu atskaitījums pārsniedz otrā līmeņa kapitālu, atskaitīta no pirmā līmeņa papildu kapitāla saskaņā ar Regulas (ES) Nr. 575/2013 56. panta e) punktu: otrā līmeņa kapitāls nevar būt negatīvs, bet pastāv iespēja, ka atskaitījumi no otrā līmeņa kapitāla posteņiem pārsniedz pieejamo otrā līmeņa kapitāla posteņu summu. Šādā gadījumā šis postenis atspoguļo summu, kas nepieciešama, lai 0420. rindā uzrādīto summu palielinātu līdz nullei,  – citi otrā līmeņa kapitāla elementi vai atskaitījumi no otrā līmeņa kapitāla elementa, kurus nevar iedalīt nevienā no rindām, kas apzīmētas ar 0430–0500.  Šo rindu neizmanto, lai maksātspējas koeficientu aprēķinā iekļautu kapitāla posteņus vai atskaitījumus, kuriem nepiemēro Regulu (ES) 2019/2033 vai Regulu (ES) Nr. 575/2013. |

1.3. I 11.02 – PAŠU KAPITĀLA PRASĪBAS – GRUPAS KAPITĀLA KRITĒRIJS (I11.2)

1.3.1. Norādījumi attiecībā uz konkrētām pozīcijām.

|  |  |
| --- | --- |
| Rinda | Atsauces uz tiesību aktiem un norādījumi |
| 0010 | **Tādu finanšu sektora sabiedrību pirmā līmeņa pamata kapitāla instrumenti, kuras ir ieguldījumu brokeru sabiedrību grupā un kurās mātesuzņēmumam ir būtisks ieguldījums**  Regulas (ES) 2019/2033 8. panta 3. punkta a) apakšpunkts saistībā ar Regulas (ES) Nr. 575/2013 36. panta 1. punkta i) apakšpunktu. |
| 0020 | **Tādu finanšu sektora sabiedrību pirmā līmeņa papildu kapitāla instrumenti, kuras ir ieguldījumu brokeru sabiedrību grupā un kurās mātesuzņēmumam ir būtisks ieguldījums**  Regulas (ES) 2019/2033 8. panta 3. punkta a) apakšpunkts saistībā ar Regulas (ES) Nr. 575/2013 56. panta d) punktu. |
| 0030 | **Tādu finanšu sektora sabiedrību otrā līmeņa kapitāla instrumenti, kuras ir ieguldījumu brokeru sabiedrību grupā un kurās mātesuzņēmumam ir būtisks ieguldījums**  8. panta 3. punkta a) apakšpunkts saistībā ar Regulas (ES) Nr. 575/2013 66. panta d) punktu. |
| 0040 | **Ieguldījumu brokeru sabiedrību grupā esošu finanšu sektora sabiedrību līdzdalības, ciktāl tās neveido grupas sabiedrības, kurā mātesuzņēmums ir ieguldījis, pašu kapitālu**  Regulas (ES) 2019/2033 8. panta 3. punkta a) apakšpunkts.  Šī rinda ietver mātesuzņēmuma līdzdalības, ciktāl tās neveido grupas sabiedrības, kurā mātesuzņēmums ir ieguldījis, pašu kapitālu. |
| 0050 | **Finanšu sektora sabiedrību pakārtotie prasījumi ieguldījumu brokeru sabiedrību grupā**  Regulas (ES) 2019/2033 8. panta 3. punkta a) apakšpunkts.  Šī rinda ietver mātesuzņēmuma pakārtotos prasījumus, ciktāl tie neveido grupas sabiedrības, kurā mātesuzņēmums ir ieguldījis, pašu kapitālu. |
| 0060 | **Iespējamās saistības par labu sabiedrībām ieguldījumu brokeru sabiedrību grupā**  Regulas (ES) 2019/2033 8. panta 3. punkta b) apakšpunkts. |
| 0070 | **Kopējās pašu kapitāla prasības meitasuzņēmumiem**  Ja piemēro Regulas (ES) 2019/2033 8. panta 4. punktu. |

1.4. IF 11.03. INFORMĀCIJA PAR MEITASUZŅĒMUMIEM (IF11.3)

10. Šajā veidnē uzrāda visas grupas kapitāla kritērija tvērumā esošās sabiedrības. Tās ietver arī pašas grupas mātesuzņēmumu.

1.4.1. Norādījumi attiecībā uz konkrētām pozīcijām.

|  |  |
| --- | --- |
| Slejas | Atsauces uz tiesību aktiem un norādījumi |
| 0010 | **Kods**  Kodam, kas ir daļa no rindu identifikatora, jābūt unikālam attiecībā uz katru uzrādīto sabiedrību. Ieguldījumu brokeru sabiedrībām un apdrošināšanas sabiedrībām kods ir juridiskās personas identifikatora (*LEI*) kods. Citām sabiedrībām šis kods ir *LEI* kods vai, ja tas nav pieejams, tad kods, kas nav *LEI* kods. Kods ir unikāls, un dažādās veidnēs un laika gaitā to izmanto vienotā veidā. Šis kods vienmēr apzīmē kādu vērtību. |
| 0020 | **Koda tips**  Pārskata sniedzēja iestāde identificē 0010. slejā uzrādīto kodu kā “*LEI* koda tips’ vai ‘Valsts koda tips”.  Koda tips ir jāuzrāda vienmēr. |
| 0030 | **Uzņēmuma nosaukums**  Konsolidācijas tvērumā iekļautā uzņēmuma nosaukums. |
| 0040 | **Mātesuzņēmums/meitasuzņēmums**  Norāda, vai rindā uzrādītā sabiedrība ir grupas mātesuzņēmums vai meitasuzņēmums. |
| 0050 | **Valsts**  Uzrāda valsti, kurā atrodas meitasuzņēmums. |
| 0060–0100 | **Mātesuzņēmuma ieguldījumi**  Regulas (ES) 2019/2033 8. panta 3. punkta a) apakšpunkts.  Šajā sadaļā uzrāda mātesuzņēmuma ieguldījumus grupas sabiedrībās. |
| 0060 | **Pirmā līmeņa pamata kapitāls**  Regulas (ES) 2019/2033 8. panta 3. punkta a) apakšpunkts saistībā ar Regulas (ES) Nr. 575/2013 36. panta 1. punkta i) apakšpunktu. |
| 0070 | **Pirmā līmeņa papildu kapitāls**  Regulas (ES) 2019/2033 8. panta 3. punkta a) apakšpunkts saistībā ar Regulas (ES) Nr. 575/2013 56. panta d) punktu. |
| 0080 | **Otrā līmeņa kapitāls**  Regulas (ES) 2019/2033 8. panta 3. punkta a) apakšpunkts saistībā ar Regulas (ES) Nr. 575/2013 66. panta d) punktu. |
| 0090 | **Līdzdalības**  Regulas (ES) 2019/2033 8. panta 3. punkta a) apakšpunkts.  Šī sleja ietver mātesuzņēmuma līdzdalības, ciktāl tās neveido grupas sabiedrības, kurā mātesuzņēmums ir ieguldījis, pašu kapitālu. |
| 0100 | **Pakārtotie prasījumi**  Regulas (ES) 2019/2033 8. panta 3. punkta a) apakšpunkts.  Šī sleja ietver mātesuzņēmuma pakārtotos prasījumus, ciktāl tie neveido grupas sabiedrības, kurā mātesuzņēmums ir ieguldījis, pašu kapitālu. |
| 0110 | **Mātesuzņēmuma iespējamās saistības par labu sabiedrībai**  Regulas (ES) 2019/2033 8. panta 3. punkta b) apakšpunkts. |
| 0120 | **Kopējās pašu kapitāla prasības meitasuzņēmumiem**  Regulas (ES) 2019/2033 8. panta 4. punkts. |
| 0130 | **Pastāvīgais minimālais kapitāls**  Regulas (ES) 2019/2033 14. pants. |
| 0140 | **K-faktora prasība**  Regulas (ES) 2019/2033 15. pants. |
| 0150 | **Aktīvi pārvaldīšanā**  Regulas (ES) 2019/2033 15. panta 2. punkts un 17. pants. |
| 0160 | **Turētā klientu nauda – nošķirtos kontos**  Regulas (ES) 2019/2033 15. panta 2. punkts un 18. pants. |
| 0170 | **Turētā klientu nauda – nenošķirtos kontos**  Regulas (ES) 2019/2033 15. panta 2. punkts un 18. pants. |
| 0180 | **Aktīvi, kurus glabā un pārvalda**  Regulas (ES) 2019/2033 15. panta 2. punkts un 19. pants. |
| 0190 | **Apstrādātie klientu rīkojumi – naudas darījumi**  Regulas (ES) 2019/2033 15. panta 2. punkts, 20. panta 1. punkts un 20. panta 2. punkta a) apakšpunkts. |
| 0200 | **Apstrādātie klientu rīkojumi – atvasināto instrumentu darījumi**  Regulas (ES) 2019/2033 15. panta 2. punkts, 20. panta 1. punkts un 20. panta 2. punkta b) apakšpunkts. |
| 0210 | **K-faktora neto pozīciju riska prasība**  Regulas (ES) 2019/2033 22. pants. |
| 0220 | **Sniegtā tīrvērtes drošības rezerve**  Regulas (ES) 2019/2033 23. panta 2. punkts. |
| 0230 | **Tirdzniecības darījuma partnera saistību nepildīšana**  Regulas (ES) 2019/2033 26. pants un 24. pants. |
| 0240 | **Dienas tirdzniecības plūsma – naudas darījumi**  Lai aprēķinātu K-faktora prasību, ieguldījumu brokeru sabiedrības to uzrāda, piemērojot Regulas (ES) 2019/2033 15. panta 2. punktā minēto koeficientu.  Ja tirgus apstākļi ir saspringti, ieguldījumu brokeru sabiedrības saskaņā ar Regulas (ES) 2019/2033 15. panta 5. punkta c) apakšpunktu piemēro koriģētu koeficientu, kā norādīts minētajā punktā.  Dienas tirdzniecības plūsmas faktoru aprēķina saskaņā ar Regulas (ES) 2019/2033 33. panta 2. punkta a) apakšpunktu. |
| 0250 | **Dienas tirdzniecības plūsma – darījumi ar atvasinātajiem instrumentiem**  Lai aprēķinātu K-faktora prasību, ieguldījumu brokeru sabiedrības to uzrāda, piemērojot Regulas (ES) 2019/2033 15. panta 2. punktā minēto koeficientu.  Ja tirgus apstākļi ir saspringti, ieguldījumu brokeru sabiedrības saskaņā ar Regulas (ES) 2019/2033 15. panta 5. punkta c) apakšpunktu piemēro koriģētu koeficientu, kā norādīts minētajā punktā.  Dienas tirdzniecības plūsmas faktoru aprēķina saskaņā ar Regulas (ES) 2019/2033 33. panta 2. punkta b) apakšpunktu. |
| 0260 | **K-faktora koncentrācijas risks**  Regulas (ES) 2019/2033 37. panta 2. punkts, 39. pants un 24. pants. |
| 0270 | **Fiksēto pieskaitāmo izdevumu prasības**  Regulas (ES) 2019/2033 13. pants. |