**ΠΑΡΑΡΤΗΜΑ V**

**Μέρος I: Ενιαίο μοντέλο σημείων δεδομένων**

Όλα τα στοιχεία δεδομένων που περιλαμβάνονται στα παραρτήματα του παρόντος κανονισμού μετατρέπονται σε ενιαίο μοντέλο σημείων δεδομένων, που είναι η βάση για ενιαία συστήματα πληροφορικής των θεσμικών οργάνων και των αρμοδίων αρχών.

Το ενιαίο μοντέλο σημείων δεδομένων πληροί τα κατωτέρω κριτήρια:

α) προβλέπει δομημένη απεικόνιση όλων των στοιχείων δεδομένων που περιλαμβάνονται στα παραρτήματα I, III και VIIΙ·

β) προσδιορίζει όλες τις επιχειρηματικές έννοιες που περιλαμβάνονται στα παραρτήματα I έως IV και VIII έως IΧ·

γ) προβλέπει ένα λεξικό δεδομένων, που προσδιορίζει τις ετικέτες πινάκων, τις ετικέτες τεταγμένων, τις ετικέτες αξόνων, τις ετικέτες τομέων, τις ετικέτες διαστάσεων και τις ετικέτες μελών·

δ) προβλέπει παραμέτρους, που προσδιορίζουν την ιδιότητα ή το ποσό των σημείων δεδομένων·

ε) παρέχει ορισμούς των στοιχείων δεδομένων, που εκφράζονται ως σύνθεση των χαρακτηριστικών τα οποία προσδιορίζουν μονοσήμαντα την έννοια·

στ) περιέχει όλες τις σχετικές τεχνικές προδιαγραφές που είναι αναγκαίες για την ανάπτυξη λύσεων πληροφορικής για την υποβολή αναφορών με ενιαία εποπτικά στοιχεία.

**Μέρος II: Κανόνες επικύρωσης**

Τα στοιχεία δεδομένων που περιλαμβάνονται στα παραρτήματα του παρόντος κανονισμού υπόκεινται σε κανόνες επικύρωσης, που διασφαλίζουν την ποιότητα και τη συνεκτικότητα των δεδομένων.

Οι κανόνες επικύρωσης πληρούν τα κατωτέρω κριτήρια:

α) προσδιορίζουν τη λογική σχέση μεταξύ των σχετικών σημείων δεδομένων·

β) περιλαμβάνουν φίλτρα και προϋποθέσεις που καθορίζουν ένα σύνολο δεδομένων για το οποίο εφαρμόζεται ο κανόνας επικύρωσης·

γ) ελέγχουν τη συνεκτικότητα των υποβαλλόμενων δεδομένων·

δ) ελέγχουν την ακρίβεια των υποβαλλόμενων δεδομένων·

ε) προβλέπουν προκαθορισμένες τιμές, που εφαρμόζονται στις περιπτώσεις όπου δεν έχουν υποβληθεί οι σχετικές πληροφορίες.