PRILOGA VII – Navodila za predloge za razkritja o kapitalu

**Predloga EU I CC1.01, EU I CC1.02 in EU I CC1.03 – Sestava regulativnega kapitala**

1. Investicijska podjetja uporabljajo navodila iz te priloge za izpolnjevanje predloge EU I CC1 iz Priloge VI v skladu s členom 49(1), točki (a) in (c), Uredbe (EU) 2019/2033.

2. Investicijska podjetja izpolnijo stolpec (b), da pojasnijo vir vsakega pomembnejšega vnosa, ki mora biti povezan z ustreznimi vrsticami v predlogi EU I CC2.

3. Investicijska podjetja v besedilo, priloženo predlogi, vključijo opis vseh omejitev, ki se uporabljajo za izračun kapitala v skladu s členom 49(1), točka (c), Uredbe (EU) 2019/2033, ter instrumentov in odbitkov, za katere veljajo te omejitve. Pojasnijo tudi glavne spremembe razkritih zneskov v primerjavi s prejšnjimi obdobji razkritja.

4. Ta predloga je fiksna in investicijska podjetja jo razkrijejo s popolnoma isto obliko, kot je določena v Prilogi VI.

5. Investicijska podjetja, razen malih in nepovezanih, razkrijejo informacije o sestavi kapitala v skladu s predlogo EU I CC1.01 v Prilogi VI. Mala in nepovezana investicijska podjetja z instrumenti dodatnega temeljnega kapitala razkrijejo informacije o sestavi kapitala v skladu s predlogo EU I CC1.02, ki je prav tako v Prilogi VI.

**Predloga EU I CC1.01 – Sestava regulativnega kapitala (investicijska podjetja razen malih in nepovezanih)**

|  |  |
| --- | --- |
| Pravna podlaga in navodila | |
| Vrstica | Pravna podlaga in navodila |
| **1** | **Kapital**  Člen 9(1) Uredbe (EU) 2019/2033.  Kapital investicijskega podjetja je sestavljen iz vsote njegovega navadnega lastniškega temeljnega kapitala, dodatnega temeljnega kapitala in dodatnega kapitala.  Ta vrstica je vsota vrstice 2 in vrstice 40. |
| **2** | **Temeljni kapital**  Temeljni kapital je vsota navadnega lastniškega temeljnega kapitala in dodatnega temeljnega kapitala.  Ta vrstica je vsota vrstic 3 in 28. |
| **3** | Navadni lastniški temeljni kapital  Člen 9(1) Uredbe (EU) 2019/2033.  Člen 50 Uredbe (EU) št. 575/2013.  Razkrije se vsota vrstic 4 do 12 in vrstice 27. |
| 4 | **V celoti vplačani kapitalski instrumenti**  Člen 9(1), točka (i), Uredbe (EU) št. 2019/2033.  Člen 26(1), točka (a), in členi 27 do 31 Uredbe (EU) št. 575/2013.  Vključijo se kapitalski instrumenti vzajemnih, zadružnih ali podobnih institucij (člena 27 in 29 Uredbe (EU) št. 575/2013).  Vplačani presežek kapitala, povezan z instrumenti, se ne vključi.  Kapitalski instrumenti, ki jih vpišejo javni organi v izrednih razmerah, se vključijo, če so izpolnjeni vsi pogoji iz člena 31 Uredbe (EU) št. 575/2013. |
| 5 | **Vplačani presežek kapitala**  Člen 9(1), točka (i), Uredbe (EU) št. 2019/2033.  Člen 26(1), točka (b), Uredbe (EU) št. 575/2013.  Vplačani presežek kapitala ima enak pomen kot v skladu z veljavnim računovodskim standardom.  Znesek, ki se razkrije v okviru te postavke, je del, povezan z „vplačanimi kapitalskimi instrumenti“. |
| 6 | **Zadržani dobiček**  Člen 9(1), točka (i), Uredbe (EU) št. 2019/2033.  Člen 26(1), točka (c), Uredbe (EU) št. 575/2013.  Zadržani dobiček vključuje zadržani dobiček preteklega leta in priznani dobiček med letom ali čisti dobiček poslovnega leta. |
| 7 | **Akumulirani drugi vseobsegajoči donos**  Člen 9(1), točka (i), Uredbe (EU) št. 2019/2033.  Člen 26(1), točka (d), Uredbe (EU) št. 575/2013. |
| 8 | **Druge rezerve**  Člen 9(1), točka (i), Uredbe (EU) št. 2019/2033.  Člen 4(1), točka 117, in člen 26(1), točka (e), Uredbe (EU) št. 575/2013.  Znesek, ki se razkrije, ne vključuje davčnih obremenitev, predvidljivih v času izračuna. |
| 9 | **Manjšinski delež, pripoznan v navadnem lastniškem temeljnem kapitalu**  Vsota vseh zneskov manjšinskih deležev odvisnih podjetij, vključena v konsolidirani navadni lastniški temeljni kapital. |
| 10 | **Prilagoditve navadnega lastniškega temeljnega kapitala zaradi bonitetnih filtrov**  Člen 9(1), točka (i), Uredbe (EU) št. 2019/2033.  Členi 32 do 35 Uredbe (EU) št. 575/2013. |
| 11 | **Druga sredstva**  Člen 9(4) Uredbe (EU) 2019/2033. |
| 12 | **(–) SKUPAJ ODBITKI OD NAVADNEGA LASTNIŠKEGA TEMELJNEGA KAPITALA**  Razkrije se vsota vrstice 13 in vrstic 17 do 26. |
| 13 | **(–) Lastni instrumenti navadnega lastniškega temeljnega kapitala**  Člen 9(1), točka (i), Uredbe (EU) št. 2019/2033.  Člen 36(1), točka (f), in člen 42 Uredbe (EU) št. 575/2013.  Lasten navadni lastniški temeljni kapital, ki ga ima institucija ali skupina poročevalka na datum poročanja. Veljajo izjeme iz člena 42 Uredbe (EU) št. 575/2013.  Delež v delnicah, vključen v „kapitalske instrumente, ki niso sprejemljivi“, se ne razkrije v tej vrstici.  Znesek, ki se razkrije, vključuje presežek kapitala, povezan z lastnimi delnicami. |
| 14 | **(–) Neposredni deleži v instrumentih navadnega lastniškega temeljnega kapitala**  Člen 9(1), točka (i), Uredbe (EU) št. 2019/2033.  Člen 36(1), točka (f), in člen 42 Uredbe (EU) št. 575/2013.  Instrumenti navadnega lastniškega temeljnega kapitala, ki so v lasti investicijskega podjetja. |
| 15 | **(–) Posredni deleži v instrumentih navadnega lastniškega temeljnega kapitala**  Člen 9(1), točka (i), Uredbe (EU) št. 2019/2033.  Člen 36(1), točka (f), in člen 42 Uredbe (EU) št. 575/2013.  Instrumenti navadnega lastniškega temeljnega kapitala, ki so v lasti investicijskega podjetja. |
| 16 | **(–) Sintetični deleži v instrumentih navadnega lastniškega temeljnega kapitala**  Člen 9(1), točka (i), Uredbe (EU) št. 2019/2033.  Člen 4(1), točka 114, člen 36(1), točka (f), in člen 42 Uredbe (EU) št. 575/2013. |
| 17 | **(–) Izgube tekočega poslovnega leta**  Člen 36(1)(a) Uredbe (EU) št. 575/2013. |
| 18 | **(–) Dobro ime**  Člen 9(1), točka (i), Uredbe (EU) št. 2019/2033.  Člen 4(1), točka 113, člen 36(1), točka (b), in člen 37 Uredbe (EU) št. 575/2013. |
| 19 | **(–) Druga neopredmetena sredstva**  Člen 9(1), točka (i), Uredbe (EU) št. 2019/2033.  Člen 4(1), točka 115, člen 36(1), točka (b), in člen 37, točka (a), Uredbe (EU) št. 575/2013.  Druga neopredmetena sredstva vključujejo neopredmetena sredstva v skladu z veljavnim računovodskim standardom, pri čemer se ne upošteva dobro ime, prav tako v skladu z veljavnim računovodskim standardom. |
| 20 | **(–) Odložene terjatve za davek, ki se nanašajo na prihodnji dobiček in ne izhajajo iz začasnih razlik, zmanjšane za povezane obveznosti za davek**  Člen 9(2)(a) Uredbe (EU) št. 2019/2033.  Člen 36(1), točka (c), Uredbe (EU) št. 575/2013. |
| 21 | **(–) Kvalificiran delež izven finančnega sektorja, ki presega 15 % kapitala investicijskega podjetja**  Člen 10(1)(a) Uredbe (EU) št. 2019/2033. |
| 22 | **(–) Skupaj kvalificirani deleži v podjetjih, ki niso subjekti finančnega sektorja, ki presega 60 % kapitala podjetja**  Člen 10(1), točka (b), Uredbe (EU) št. 2019/2033. |
| 23 | **(–) Instrumenti navadnega lastniškega temeljnega kapitala subjektov finančnega sektorja, v katerih institucija nima pomembne naložbe**  Člen 9(2), točka (c), Uredbe (EU) 2019/2033.  Člen 36(1), točka (h), Uredbe (EU) št. 575/2013. |
| 24 | **(–) Instrumenti navadnega lastniškega temeljnega kapitala subjektov finančnega sektorja, v katerih ima institucija pomembno naložbo**  Člen 9(2), točka (d), Uredbe (EU) 2019/2033.  Člen 36(1), točka (i), Uredbe (EU) št. 575/2013. |
| 25 | **(–) Sredstva pokojninskega sklada z določenimi pravicami**  Člen 9(2), točka (b), Uredbe (EU) št. 2019/2033.  Člen 36(1), točka (e), Uredbe (EU) št. 575/2013. |
| 26 | **(–) Drugi odbitki**  Vsota vseh drugih odbitkov iz člena 36(1) Uredbe (EU) št. 575/2013. |
| 27 | **Navadni lastniški temeljni kapital: drugi elementi, odbitki in prilagoditve kapitala**  Ta vrstica vključuje vsoto naslednjih postavk, kjer je ustrezno:  ‒ prehodnih prilagoditev zaradi instrumentov navadnega lastniškega temeljnega kapitala, za katere se uporabljajo predhodna pravila (člen 483, odstavki 1, 2 in 3, ter členi 484 do 487 Uredbe (EU) št. 575/2013),  ‒ prehodnih prilagoditev zaradi dodatnih manjšinskih deležev (člena 479 in 480 Uredbe (EU) št. 575/2013),  ‒ drugih prehodnih prilagoditev navadnega lastniškega temeljnega kapitala (členi 469 do 478 in 481 Uredbe (EU) št. 575/2013), prilagoditev odbitkov od navadnega lastniškega temeljnega kapitala zaradi prehodnih določb,  ‒ drugih elementov navadnega lastniškega temeljnega kapitala ali odbitkov od elementa navadnega lastniškega temeljnega kapitala, ki se ne morejo razvrstiti v eno od vrstic 4 do 26.  Ta vrstica se ne uporabi za vključitev kapitalskih postavk ali odbitkov, ki v skladu z Uredbo (EU) 2019/2033 ali Uredbo (EU) št. 575/2013 niso zajeti v izračun količnikov kapitalske ustreznosti. |
| 28 | **DODATNI TEMELJNI KAPITAL**  Člen 9(1) Uredbe (EU) 2019/2033.  Člen 61 Uredbe (EU) št. 575/2013.  Razkrije se vsota vrstic 29 do 31 in vrstice 39. |
| 29 | **V celoti vplačani, neposredno izdani kapitalski instrumenti**  Člen 9(1), točka (i), Uredbe (EU) št. 2019/2033.  Člen 51, točka (a), in členi 52, 53 ter 54 Uredbe (EU) št. 575/2013.  Znesek, ki se razkrije, ne vključuje vplačanega presežka kapitala, povezanega z instrumenti. |
| 30 | **Vplačani presežek kapitala**  Člen 9(1), točka (i), Uredbe (EU) št. 2019/2033.  Člen 51, točka (b), Uredbe (EU) št. 575/2013.  Vplačani presežek kapitala ima enak pomen kot v skladu z veljavnim računovodskim standardom.  Znesek, ki se razkrije v okviru te postavke, je del, povezan z „vplačanimi kapitalskimi instrumenti“. |
| 31 | **(–) SKUPAJ ODBITKI OD DODATNEGA TEMELJNEGA KAPITALA**  Člen 56 Uredbe (EU) št. 575/2013.  Razkrije se vsota vrstice 32 in vrstic 36 do 38. |
| 32 | **(–) Lastni instrumenti dodatnega temeljnega kapitala**  Člen 9(1), točka (i), Uredbe (EU) št. 2019/2033.  Člen 52(1), točka (b), člen 56, točka (a), in člen 57 Uredbe (EU) št. 575/2013.  Lastni instrumenti dodatnega temeljnega kapitala, ki jih ima investicijsko podjetje na datum poročanja. Veljajo izjeme iz člena 57 Uredbe (EU) št. 575/2013.  Znesek, ki se razkrije, vključuje presežek kapitala, povezan z lastnimi delnicami. |
| 33 | **(–) Neposredni deleži v instrumentih dodatnega temeljnega kapitala**  Člen 9(2), točka (c), Uredbe (EU) 2019/2033.  Člen 56, točka (a), Uredbe (EU) št. 575/2013. |
| 34 | **(–) Posredni deleži v instrumentih dodatnega temeljnega kapitala**  Člen 9(2), točka (c), Uredbe (EU) 2019/2033.  Člen 56, točka (a), Uredbe (EU) št. 575/2013. |
| 35 | **(–) Sintetični deleži v instrumentih dodatnega temeljnega kapitala**  Člen 9(2), točka (c), Uredbe (EU) 2019/2033.  Člen 56, točka (a), Uredbe (EU) št. 575/2013. |
| 36 | **(–) Instrumenti dodatnega temeljnega kapitala subjektov finančnega sektorja, v katerih institucija nima pomembne naložbe**  Člen 9(2), točka (c), Uredbe (EU) 2019/2033.  Člen 56, točka (c), Uredbe (EU) št. 575/2013. |
| 37 | **(–) Instrumenti dodatnega temeljnega kapitala subjektov finančnega sektorja, v katerih ima institucija pomembno naložbo**  Člen 9(2), točka (c), Uredbe (EU) 2019/2033.  Člen 56, točka (d), Uredbe (EU) št. 575/2013. |
| 38 | **(–) Drugi odbitki**  Vsota vseh drugih odbitkov v skladu s členom 56 Uredbe (EU) št. 575/2013, ki niso vključeni v nobeno od zgornjih vrstic. |
| 39 | **Dodatni temeljni kapital: drugi elementi, odbitki in prilagoditve kapitala**  Ta vrstica vključuje vsoto naslednjih postavk, kjer je ustrezno:  ‒ prehodnih prilagoditev zaradi instrumentov dodatnega temeljnega kapitala, za katere se uporabljajo predhodna pravila (člen 483, odstavka 4 in 5, členi 484 do 487 ter člena 489 in 491 Uredbe (EU) št. 575/2013),  ‒ instrumentov, ki jih izdajo odvisna podjetja, ki se pripoznajo v dodatnem temeljnem kapitalu (členi 83, 85 in 86 Uredbe (EU) št. 575/2013): vsota vseh zneskov kvalificiranega temeljnega kapitala odvisnih podjetij, vključena v konsolidirani dodatni temeljni kapital, kar vključuje tudi kapital, ki ga izda subjekt s posebnim namenom (člen 83 Uredbe (EU) št. 575/2013),  ‒ prehodnih prilagoditev zaradi dodatnega pripoznanja v instrumentih dodatnega temeljnega kapitala, ki jih izdajo odvisna podjetja (člen 480 Uredbe (EU) št. 575/2013), prilagoditev kvalificiranega temeljnega kapitala, vključenega v konsolidirani dodatni temeljni kapital zaradi prehodnih določb,  ‒ drugih prehodnih prilagoditev dodatnega temeljnega kapitala (členi 472, 473a, 474, 475, 478 in 481 Uredbe (EU) št. 575/2013): prilagoditve odbitkov zaradi prehodnih določb,  ‒ presežka odbitka od postavk dodatnega temeljnega kapitala nad dodatnim temeljnim kapitalom, odbitega od navadnega lastniškega temeljnega kapitala v skladu s členom 36(1), točka (j), Uredbe (EU) št. 575/2013: dodatni temeljni kapital ne more biti negativen, vendar je mogoče, da odbitki od postavk dodatnega temeljnega kapitala presegajo znesek razpoložljivih postavk dodatnega temeljnega kapitala. kadar pride do tega, ta postavka predstavlja znesek, potreben za povečanje zneska, sporočenega v vrstici 28, na nič, in je enaka obratni vrednosti presežka odbitkov od postavk dodatnega temeljnega kapitala nad postavkami dodatnega temeljnega kapitala, ki je vključen med druge odbitke v vrstici 38,  ‒ drugih elementov dodatnega temeljnega kapitala ali odbitkov od elementa dodatnega temeljnega kapitala, ki se ne morejo razvrstiti v eno od vrstic 29 do 38.  Ta vrstica se ne uporabi za vključitev kapitalskih postavk ali odbitkov, ki v skladu z Uredbo (EU) 2019/2033 ali Uredbo (EU) št. 575/2013 niso zajeti v izračun količnikov kapitalske ustreznosti. |
| 40 | **DODATNI KAPITAL**  Člen 9(2) Uredbe (EU) 2019/2033.  Člen 71 Uredbe (EU) št. 575/2013.  Razkrije se vsota vrstic 41 do 43 in vrstice 50. |
| 41 | **V celoti vplačani, neposredno izdani kapitalski instrumenti**  Člen 9(1), točka (i), Uredbe (EU) št. 2019/2033.  Člen 62, točka (a), in člena 63 ter 65 Uredbe (EU) št. 575/2013.  Znesek, ki se razkrije, ne vključuje vplačanega presežka kapitala, povezanega z instrumenti. |
| 42 | **Vplačani presežek kapitala**  Člen 9(1), točka (i), Uredbe (EU) št. 2019/2033.  Člen 62, točka (b), in člen 65 Uredbe (EU) št. 575/2013.  Vplačani presežek kapitala ima enak pomen kot v skladu z veljavnim računovodskim standardom.  Znesek, ki se razkrije v okviru te postavke, je del, povezan z „vplačanimi kapitalskimi instrumenti“. |
| 43 | **(–) SKUPAJ ODBITKI OD DODATNEGA KAPITALA**  Člen 66 Uredbe (EU) št. 575/2013. |
| 44 | **(–) Lastni instrumenti dodatnega kapitala**  Člen 9(1), točka (i), Uredbe (EU) št. 2019/2033.  Člen 63, točka (b)(i), člen 66, točka (a), in člen 67 Uredbe (EU) št. 575/2013.  Lastni instrumenti dodatnega kapitala, ki jih ima institucija ali skupina poročevalka na datum poročanja. Veljajo izjeme iz člena 67 Uredbe (EU) št. 575/2013.  Delež v delnicah, vključen v „kapitalske instrumente, ki niso sprejemljivi“, se ne razkrije v tej vrstici.  Znesek, ki se razkrije, vključuje presežek kapitala, povezan z lastnimi delnicami. |
| 45 | **(–) Neposredni deleži v instrumentih dodatnega kapitala**  Člen 63, točka (b), člen 66, točka (a), in člen 67 Uredbe (EU) št. 575/2013. |
| 46 | **(–) Posredni deleži v instrumentih dodatnega kapitala**  Člen 4(1), točka 114, člen 63, točka (b), člen 66, točka (a), in člen 67 Uredbe (EU) št. 575/2013. |
| 47 | **(–) Sintetični deleži v instrumentih dodatnega kapitala**  Člen 4(1), točka 126, člen 63, točka (b), člen 66, točka (a), in člen 67 Uredbe (EU) št. 575/2013. |
| 48 | **(–) Instrumenti dodatnega kapitala subjektov finančnega sektorja, v katerih institucija nima pomembne naložbe**  Člen 9(2), točka (c), Uredbe (EU) 2019/2033.  Člen 66, točka (c), Uredbe (EU) št. 575/2013. |
| 49 | **(–) Instrumenti dodatnega kapitala subjektov finančnega sektorja, v katerih ima institucija pomembno naložbo**  Člen 4(1), točka 27, člen 66, točka (d), ter členi 68, 69 in 79 Uredbe (EU) št. 575/2013.  Deleži institucije v instrumentih dodatnega kapitala subjektov finančnega sektorja (kot so opredeljeni v členu 4(1), točka 27, Uredbe (EU) št. 575/2013), v katerih ima investicijsko podjetje pomembno naložbo, se v celoti odbijejo. |
| 50 | **Dodatni kapital: drugi elementi, odbitki in prilagoditve kapitala**  Ta vrstica vključuje vsoto naslednjih postavk, kjer je ustrezno:  ‒ prehodnih prilagoditev zaradi instrumentov dodatnega kapitala, za katere se uporabljajo predhodna pravila (člen 483, odstavka 6 in 7, ter členi 484, 486, 488, 490 in 491 Uredbe (EU) št. 575/2013),  ‒ instrumentov, ki jih izdajo odvisna podjetja, ki se pripoznajo v dodatnem kapitalu (členi 83, 87 in 88 Uredbe (EU) št. 575/2013): vsota vseh zneskov kvalificiranega kapitala odvisnih podjetij, vključena v konsolidirani dodatni kapital, kar vključuje tudi kvalificirani dodatni kapital, ki ga izda subjekt s posebnim namenom (člen 83 Uredbe (EU) št. 575/2013),  ‒ prehodnih prilagoditev zaradi dodatnega pripoznanja v dodatnem kapitalu instrumentov, ki jih izdajo odvisna podjetja (člen 480 Uredbe (EU) št. 575/2013), prilagoditve kvalificiranega kapitala v konsolidiranem dodatnem kapitalu zaradi prehodnih določb,  ‒ drugih prehodnih prilagoditev dodatnega kapitala (členi 472, 473a, 476, 477, 478 in 481 Uredbe (EU) št. 575/2013): prilagoditve odbitkov od dodatnega kapitala zaradi prehodnih določb,  ‒ presežka odbitka od postavk dodatnega kapitala nad dodatnim kapitalom, odbitega od dodatnega temeljnega kapitala v skladu s členom 56, točka (e), Uredbe (EU) št. 575/2013: dodatni kapital ne more biti negativen, vendar je mogoče, da odbitki od postavk dodatnega kapitala presegajo znesek razpoložljivih postavk dodatnega kapitala. Kadar pride do tega, ta postavka predstavlja znesek, potreben za povečanje zneska, sporočenega v vrstici 40, na nič,  ‒ drugih elementov dodatnega kapitala ali odbitkov od elementa dodatnega kapitala, ki se ne morejo razvrstiti v eno od vrstic 41 do 49.  Ta vrstica se ne uporabi za vključitev kapitalskih postavk ali odbitkov, ki v skladu z Uredbo (EU) 2019/2033 ali Uredbo (EU) št. 575/2013 niso zajeti v izračun količnikov kapitalske ustreznosti. |

**Predloga EU I CC1.02 – Sestava regulativnega kapitala (mala in nepovezana investicijska podjetja)**

|  |  |
| --- | --- |
| Pravna podlaga in navodila | |
| Vrstica | Pravna podlaga in navodila |
| 1 | **Kapital**  Člen 9(1) Uredbe (EU) 2019/2033.  Kapital investicijskega podjetja je sestavljen iz vsote njegovega navadnega lastniškega temeljnega kapitala, dodatnega temeljnega kapitala in dodatnega kapitala.  Razkrije se vsota vrstic 2 in 25. |
| 2 | **Temeljni kapital**  Temeljni kapital je vsota navadnega lastniškega temeljnega kapitala in dodatnega temeljnega kapitala.  Razkrije se vsota vrstic 3 in 20. |
| 3 | Navadni lastniški temeljni kapital  Člen 9(1) Uredbe (EU) 2019/2033.  Člen 50 Uredbe (EU) št. 575/2013.  Razkrije se vsota vrstic 4 do 11 in vrstice 19. |
| 4 | **V celoti vplačani kapitalski instrumenti**  Člen 9(1), točka (i), Uredbe (EU) št. 2019/2033.  Člen 26(1), točka (a), in členi 27 do 31 Uredbe (EU) št. 575/2013.  Vključijo se kapitalski instrumenti vzajemnih, zadružnih ali podobnih institucij (člena 27 in 29 Uredbe (EU) št. 575/2013).  Vplačani presežek kapitala, povezan z instrumenti, se ne vključi.  Kapitalski instrumenti, ki jih vpišejo javni organi v izrednih razmerah, se vključijo, če so izpolnjeni vsi pogoji iz člena 31 Uredbe (EU) št. 575/2013. |
| 5 | **Vplačani presežek kapitala**  Člen 9(1), točka (i), Uredbe (EU) št. 2019/2033.  Člen 26(1), točka (b), Uredbe (EU) št. 575/2013.  Vplačani presežek kapitala ima enak pomen kot v skladu z veljavnim računovodskim standardom.  Znesek, ki se razkrije v okviru te postavke, je del, povezan z „vplačanimi kapitalskimi instrumenti“. |
| 6 | **Zadržani dobiček**  Člen 9(1), točka (i), Uredbe (EU) št. 2019/2033.  Člen 26(1), točka (c), Uredbe (EU) št. 575/2013.  Zadržani dobiček vključuje zadržani dobiček preteklega leta in priznani dobiček med letom ali čisti dobiček poslovnega leta. |
| 7 | **Akumulirani drugi vseobsegajoči donos**  Člen 9(1), točka (i), Uredbe (EU) št. 2019/2033.  Člen 26(1), točka (d), Uredbe (EU) št. 575/2013. |
| 8 | **Druge rezerve**  Člen 9(1), točka (i), Uredbe (EU) št. 2019/2033.  Člen 4(1), točka 117, in člen 26(1), točka (e), Uredbe (EU) št. 575/2013.  Znesek, ki se razkrije, ne vključuje davčnih obremenitev, predvidljivih v času izračuna. |
| 9 | **Prilagoditve navadnega lastniškega temeljnega kapitala zaradi bonitetnih filtrov**  Člen 9(1), točka (i), Uredbe (EU) št. 2019/2033.  Členi 32 do 35 Uredbe (EU) št. 575/2013. |
| 10 | **Druga sredstva**  Člen 9(4) Uredbe (EU) 2019/2033. |
| 11 | **(–) SKUPAJ ODBITKI OD NAVADNEGA LASTNIŠKEGA TEMELJNEGA KAPITALA**  Razkrije se vsota vrstic 12 do 18. |
| 12 | **(–) Izgube tekočega poslovnega leta**  Člen 36(1)(a) Uredbe (EU) št. 575/2013. |
| 13 | **(–) Dobro ime**  Člen 9(1), točka (i), Uredbe (EU) št. 2019/2033.  Člen 4(1), točka 113, člen 36(1), točka (b), in člen 37 Uredbe (EU) št. 575/2013. |
| 14 | **(–) Druga neopredmetena sredstva**  Člen 9(1), točka (i), Uredbe (EU) št. 2019/2033.  Člen 4(1), točka 115, člen 36(1), točka (b), in člen 37, točka (a), Uredbe (EU) št. 575/2013.  Druga neopredmetena sredstva so neopredmetena sredstva v skladu z veljavnim računovodskim standardom, pri čemer se ne upošteva dobro ime, prav tako v skladu z veljavnim računovodskim standardom. |
| 15 | **(–) Odložene terjatve za davek, ki se nanašajo na prihodnji dobiček in ne izhajajo iz začasnih razlik, zmanjšane za povezane obveznosti za davek**  Člen 9(2)(a) Uredbe (EU) št. 2019/2033.  Člen 36(1), točka (c), Uredbe (EU) št. 575/2013. |
| 16 | **(–) Kvalificiran delež izven finančnega sektorja, ki presega 15 % kapitala investicijskega podjetja**  Člen 10(1)(a) Uredbe (EU) št. 2019/2033. |
| 17 | **(–) Skupaj kvalificirani deleži v podjetjih, ki niso subjekti finančnega sektorja, ki presega 60 % kapitala podjetja**  Člen 10(1)(a) Uredbe (EU) št. 2019/2033. |
| 18 | **(–) Drugi odbitki**  Vsota vseh drugih odbitkov iz člena 36(1) Uredbe (EU) št. 575/2013. |
| 19 | **Navadni lastniški temeljni kapital: drugi elementi, odbitki in prilagoditve kapitala**  Ta vrstica vključuje vsoto naslednjih postavk, kjer je ustrezno:  ‒ prehodnih prilagoditev zaradi instrumentov navadnega lastniškega temeljnega kapitala, za katere se uporabljajo predhodna pravila (člen 483, odstavki 1, 2 in 3, ter členi 484 do 487 Uredbe (EU) št. 575/2013),  ‒ prehodnih prilagoditev zaradi dodatnih manjšinskih deležev (člena 479 in 480 Uredbe (EU) št. 575/2013),  ‒ drugih prehodnih prilagoditev navadnega lastniškega temeljnega kapitala (členi 469 do 478 in 481 Uredbe (EU) št. 575/2013), prilagoditev odbitkov od navadnega lastniškega temeljnega kapitala zaradi prehodnih določb,  ‒ drugih elementov navadnega lastniškega temeljnega kapitala ali odbitkov od elementa navadnega lastniškega temeljnega kapitala, ki se ne morejo razvrstiti v eno od vrstic 4 do 18.  Ta vrstica se ne uporabi za vključitev kapitalskih postavk ali odbitkov, ki v skladu z Uredbo (EU) 2019/2033 ali Uredbo (EU) št. 575/2013 niso zajeti v izračun količnikov kapitalske ustreznosti. |
| 20 | **DODATNI TEMELJNI KAPITAL**  Člen 9(1) Uredbe (EU) 2019/2033.  Člen 61 Uredbe (EU) št. 575/2013.  Razkrije se vsota vrstic 21 do 24. |
| 21 | **V celoti vplačan, neposredno izdan kapital**  Člen 9(1), točka (i), Uredbe (EU) št. 2019/2033.  Člen 51, točka (a), in členi 52, 53 ter 54 Uredbe (EU) št. 575/2013.  Znesek, ki se razkrije, ne vključuje vplačanega presežka kapitala, povezanega z instrumenti. |
| 22 | **Vplačani presežek kapitala**  Člen 9(1), točka (i), Uredbe (EU) št. 2019/2033.  Člen 51, točka (b), Uredbe (EU) št. 575/2013.  Vplačani presežek kapitala ima enak pomen kot v skladu z veljavnim računovodskim standardom.  Znesek, ki se razkrije v okviru te postavke, je del, povezan z „vplačanimi kapitalskimi instrumenti“. |
| 23 | **(–) SKUPAJ ODBITKI OD DODATNEGA TEMELJNEGA KAPITALA**  Člen 56 Uredbe (EU) št. 575/2013. |
| 24 | **Dodatni temeljni kapital: drugi elementi, odbitki in prilagoditve kapitala**  Ta vrstica vključuje vsoto naslednjih postavk, kjer je ustrezno:  ‒ prehodnih prilagoditev zaradi instrumentov dodatnega temeljnega kapitala, za katere se uporabljajo predhodna pravila (člen 483, odstavka 4 in 5, členi 484 do 487 ter člena 489 in 491 Uredbe (EU) št. 575/2013),  ‒ instrumentov, ki jih izdajo odvisna podjetja, ki se pripoznajo v dodatnem temeljnem kapitalu (členi 83, 85 in 86 Uredbe (EU) št. 575/2013): vsota vseh zneskov kvalificiranega temeljnega kapitala odvisnih podjetij, vključena v konsolidirani dodatni temeljni kapital, kar vključuje tudi kapital, ki ga izda subjekt s posebnim namenom (člen 83 Uredbe (EU) št. 575/2013),  ‒ prehodnih prilagoditev zaradi dodatnega pripoznanja v instrumentih dodatnega temeljnega kapitala, ki jih izdajo odvisna podjetja (člen 480 Uredbe (EU) št. 575/2013), prilagoditev kvalificiranega temeljnega kapitala, vključenega v konsolidirani dodatni temeljni kapital zaradi prehodnih določb,  ‒ drugih prehodnih prilagoditev dodatnega temeljnega kapitala (členi 472, 473a, 474, 475, 478 in 481 Uredbe (EU) št. 575/2013): prilagoditve odbitkov zaradi prehodnih določb,  ‒ presežka odbitka od postavk dodatnega temeljnega kapitala nad dodatnim temeljnim kapitalom, odbitega od navadnega lastniškega temeljnega kapitala v skladu s členom 36(1), točka (j), Uredbe (EU) št. 575/2013: dodatni temeljni kapital ne more biti negativen, vendar je mogoče, da odbitki od postavk dodatnega temeljnega kapitala presegajo znesek razpoložljivih postavk dodatnega temeljnega kapitala. kadar pride do tega, ta postavka predstavlja znesek, potreben za povečanje zneska, sporočenega v vrstici 20, na nič, in je enaka obratni vrednosti presežka odbitkov od postavk dodatnega temeljnega kapitala nad postavkami dodatnega temeljnega kapitala, ki je vključen med druge odbitke v vrstici 18,  ‒ drugih elementov dodatnega temeljnega kapitala ali odbitkov od elementa dodatnega temeljnega kapitala, ki se ne morejo razvrstiti v eno od vrstic 21 do 23.  Ta vrstica se ne uporabi za vključitev kapitalskih postavk ali odbitkov, ki v skladu z Uredbo (EU) 2019/2033 ali Uredbo (EU) št. 575/2013 niso zajeti v izračun količnikov kapitalske ustreznosti. |
| 25 | **DODATNI KAPITAL**  Člen 9(1) Uredbe (EU) 2019/2033.  Člen 71 Uredbe (EU) št. 575/2013.  Razkrije se vsota vrstic 26 do 29. |
| 26 | **V celoti vplačani, neposredno izdani kapitalski instrumenti**  Člen 9(1), točka (i), Uredbe (EU) št. 2019/2033.  Člen 62, točka (a), in člena 63 ter 65 Uredbe (EU) št. 575/2013.  Znesek, ki se razkrije, ne vključuje vplačanega presežka kapitala, povezanega z instrumenti. |
| 27 | **Vplačani presežek kapitala**  Člen 9(1), točka (i), Uredbe (EU) št. 2019/2033.  Člen 62, točka (b), in člen 65 Uredbe (EU) št. 575/2013.  Vplačani presežek kapitala ima enak pomen kot v skladu z veljavnim računovodskim standardom.  Znesek, ki se razkrije v okviru te postavke, je del, povezan z „vplačanimi kapitalskimi instrumenti“. |
| 29 | **(–) SKUPAJ ODBITKI OD DODATNEGA KAPITALA**  Člen 66 Uredbe (EU) št. 575/2013. |
| 30 | **Dodatni kapital: drugi elementi, odbitki in prilagoditve kapitala**  Ta vrstica vključuje vsoto naslednjih postavk, kjer je ustrezno:  ‒ prehodnih prilagoditev zaradi instrumentov dodatnega kapitala, za katere se uporabljajo predhodna pravila (člen 483, odstavka 6 in 7, ter členi 484, 486, 488, 490 in 491 Uredbe (EU) št. 575/2013),  ‒ instrumentov, ki jih izdajo odvisna podjetja, ki se pripoznajo v dodatnem kapitalu (členi 83, 87 in 88 Uredbe (EU) št. 575/2013): vsota vseh zneskov kvalificiranega kapitala odvisnih podjetij, vključena v konsolidirani dodatni kapital, kar vključuje tudi kvalificirani dodatni kapital, ki ga izda subjekt s posebnim namenom (člen 83 Uredbe (EU) št. 575/2013),  ‒ prehodnih prilagoditev zaradi dodatnega pripoznanja v dodatnem kapitalu instrumentov, ki jih izdajo odvisna podjetja (člen 480 Uredbe (EU) št. 575/2013), prilagoditve kvalificiranega kapitala v konsolidiranem dodatnem kapitalu zaradi prehodnih določb,  ‒ drugih prehodnih prilagoditev dodatnega kapitala (členi 472, 473a, 476, 477, 478 in 481 Uredbe (EU) št. 575/2013): prilagoditve odbitkov od dodatnega kapitala zaradi prehodnih določb,  ‒ presežka odbitka od postavk dodatnega kapitala nad dodatnim kapitalom, odbitega od dodatnega temeljnega kapitala v skladu s členom 56, točka (e), Uredbe (EU) št. 575/2013: dodatni kapital ne more biti negativen, vendar je mogoče, da odbitki od postavk dodatnega kapitala presegajo znesek razpoložljivih postavk dodatnega kapitala. Kadar pride do tega, ta postavka predstavlja znesek, potreben za povečanje zneska, sporočenega v vrstici 25, na nič,  ‒ drugih elementov dodatnega kapitala ali odbitkov od elementa dodatnega kapitala, ki se ne morejo razvrstiti v eno od vrstic 26 do 28.  Ta vrstica se ne uporabi za vključitev kapitalskih postavk ali odbitkov, ki v skladu z Uredbo (EU) 2019/2033 ali Uredbo (EU) št. 575/2013 niso zajeti v izračun količnikov kapitalske ustreznosti. |

**Predloga EU I CC1.03 – Sestava regulativnega kapitala (preskus kapitala skupine)**

6. Podjetja iz člena 8(3) Uredbe (EU) 2019/2033, ki imajo korist od uporabe tega istega člena, razkrijejo informacije o sestavi kapitala v skladu s predlogo EU I CC1.03 in naslednjimi navodili.

|  |  |
| --- | --- |
| Vrstica | Pravna podlaga in navodila |
| 1 | **KAPITAL**  Člen 9(1) Uredbe (EU) 2019/2033.  Kapital investicijskega podjetja sestavlja vsota njegovega temeljnega in dodatnega kapitala. |
| 2 | **TEMELJNI KAPITAL**  Temeljni kapital je vsota navadnega lastniškega temeljnega kapitala in dodatnega temeljnega kapitala. |
| 3 | NAVADNI LASTNIŠKI TEMELJNI KAPITAL  Člen 9(1) Uredbe (EU) 2019/2033.  Člen 50 Uredbe (EU) št. 575/2013. |
| 4 | **Vplačani kapitalski instrumenti**  Člen 9(1), točka (i), Uredbe (EU) št. 2019/2033.  Člen 26(1), točka (a), in členi 27 do 31 Uredbe (EU) št. 575/2013.  Vključijo se kapitalski instrumenti vzajemnih, zadružnih ali podobnih institucij (člena 27 in 29 Uredbe (EU) št. 575/2013).  Vplačani presežek kapitala, povezan z instrumenti, se ne vključi.  Kapitalski instrumenti, ki jih vpišejo javni organi v izrednih razmerah, se vključijo, če so izpolnjeni vsi pogoji iz člena 31 Uredbe (EU) št. 575/2013. |
| 5 | **Vplačani presežek kapitala**  Člen 9(1), točka (i), Uredbe (EU) št. 2019/2033.  Člen 26(1), točka (b), Uredbe (EU) št. 575/2013.  Vplačani presežek kapitala ima enak pomen kot v skladu z veljavnim računovodskim standardom.  Znesek, ki se razkrije v okviru te postavke, je del, povezan z „vplačanimi kapitalskimi instrumenti“. |
| 6 | **Zadržani dobiček**  Člen 9(1), točka (i), Uredbe (EU) št. 2019/2033.  Člen 26(1), točka (c), Uredbe (EU) št. 575/2013.  Zadržani dobiček vključuje zadržani dobiček preteklega leta in priznani dobiček med letom ali čisti dobiček poslovnega leta. |
| 7 | **Zadržani dobiček preteklih let**  Člen 4(1), točka 123, in člen 26(1), točka (c), Uredbe (EU) št. 575/2013.  V členu 4(1), točka 123, Uredbe (EU) št. 575/2013 je zadržani dobiček opredeljen kot „prenesen[i] dobičk[i] in izgube, ki izhajajo iz dobičkov ali izgub iz preteklih let, v skladu z veljavnim računovodskim okvirom“. |
| 8 | **Priznan dobiček ali izguba**  Člen 4(1), točka 121, člen 26(2) in člen 36(1), točka (a), Uredbe (EU) št. 575/2013.  V skladu s členom 26(2) Uredbe (EU) št. 575/2013 se lahko kot zadržani dobički vključijo dobički med letom ali čisti dobički poslovnega leta ob predhodnem dovoljenju pristojnega organa, če so izpolnjeni določeni pogoji.  Obratno se v skladu s členom 36(1), točka (a), Uredbe (EU) št. 575/2013 od navadnega lastniškega temeljnega kapitala odbijejo izgube. |
| 9 | **Akumulirani drugi vseobsegajoči donos**  Člen 9(1), točka (i), Uredbe (EU) št. 2019/2033.  Člen 26(1), točka (d), Uredbe (EU) št. 575/2013. |
| 10 | **Druge rezerve**  Člen 9(1), točka (i), Uredbe (EU) št. 2019/2033.  Člen 4(1), točka 117, in člen 26(1), točka (e), Uredbe (EU) št. 575/2013.  Znesek, ki se razkrije, ne vključuje davčnih obremenitev, predvidljivih v času izračuna. |
| 11 | **Prilagoditve navadnega lastniškega temeljnega kapitala zaradi bonitetnih filtrov**  Člen 9(1), točka (i), Uredbe (EU) št. 2019/2033.  Členi 32 do 35 Uredbe (EU) št. 575/2013. |
| 12 | **Druga sredstva**  Člen 9(4) Uredbe (EU) 2019/2033. |
| 13 | **(–) SKUPAJ ODBITKI OD NAVADNEGA LASTNIŠKEGA TEMELJNEGA KAPITALA**  Razkrije se vsota vrstic 14 do 23. |
| 14 | **(–) Lastni instrumenti navadnega lastniškega temeljnega kapitala**  Člen 9(1), točka (i), Uredbe (EU) št. 2019/2033.  Člen 36(1), točka (f), in člen 42 Uredbe (EU) št. 575/2013.  Lasten navadni lastniški temeljni kapital, ki ga ima institucija ali skupina poročevalka na datum poročanja. Veljajo izjeme iz člena 42 Uredbe (EU) št. 575/2013.  Delež v delnicah, vključen v „kapitalske instrumente, ki niso sprejemljivi“, se ne poroča v tej vrstici.  Znesek, ki se razkrije, vključuje presežek kapitala, povezan z lastnimi delnicami. |
| 15 | **(–) Izgube tekočega poslovnega leta**  Člen 36(1)(a) Uredbe (EU) št. 575/2013. |
| 16 | **(–) Dobro ime**  Člen 9(1), točka (i), Uredbe (EU) št. 2019/2033.  Člen 4(1), točka 113, člen 36(1), točka (b), in člen 37 Uredbe (EU) št. 575/2013. |
| 17 | **(–) Druga neopredmetena sredstva**  Člen 9(1), točka (i), Uredbe (EU) št. 2019/2033.  Člen 4(1), točka 115, člen 36(1), točka (b), in člen 37, točka (a), Uredbe (EU) št. 575/2013.  Druga neopredmetena sredstva so neopredmetena sredstva v skladu z veljavnim računovodskim standardom, pri čemer se ne upošteva dobro ime, prav tako v skladu z veljavnim računovodskim standardom. |
| 18 | **(–) Odložene terjatve za davek, ki se nanašajo na prihodnji dobiček in ne izhajajo iz začasnih razlik, zmanjšane za povezane obveznosti za davek**  Člen 9(2)(a) Uredbe (EU) št. 2019/2033.  Člen 36(1), točka (c), Uredbe (EU) št. 575/2013. |
| 19 | **(–) Kvalificiran delež izven finančnega sektorja, ki presega 15 % kapitala investicijskega podjetja**  Člen 10(1)(a) Uredbe (EU) št. 2019/2033. |
| 20 | **(–) Skupaj kvalificirani deleži v podjetjih, ki niso subjekti finančnega sektorja, ki presega 60 % kapitala podjetja**  Člen 10(1), točka (b), Uredbe (EU) št. 2019/2033. |
| 21 | **(–) Instrumenti navadnega lastniškega temeljnega kapitala subjektov finančnega sektorja, v katerih institucija nima pomembne naložbe**  Člen 9(2), točka (c), Uredbe (EU) 2019/2033.  Člen 36(1), točka (h), Uredbe (EU) št. 575/2013. |
| 22 | **(–) Sredstva pokojninskega sklada z določenimi pravicami**  Člen 9(2), točka (b), Uredbe (EU) št. 2019/2033.  Člen 36(1), točka (e), Uredbe (EU) št. 575/2013. |
| 23 | **(–) Drugi odbitki**  Vsota vseh drugih odbitkov iz člena 36(1) Uredbe (EU) št. 575/2013. |
| 24 | **Navadni lastniški temeljni kapital: drugi elementi, odbitki in prilagoditve kapitala**  Ta vrstica vključuje vsoto naslednjih postavk, kjer je ustrezno:  ‒ prehodnih prilagoditev zaradi instrumentov navadnega lastniškega temeljnega kapitala, za katere se uporabljajo predhodna pravila (člen 483, odstavki 1, 2 in 3, ter členi 484 do 487 Uredbe (EU) št. 575/2013),  ‒ drugih prehodnih prilagoditev navadnega lastniškega temeljnega kapitala (členi 469 do 478 in 481 Uredbe (EU) št. 575/2013), prilagoditev odbitkov od navadnega lastniškega temeljnega kapitala zaradi prehodnih določb,  ‒ drugih elementov navadnega lastniškega temeljnega kapitala ali odbitkov od elementa navadnega lastniškega temeljnega kapitala, ki se ne morejo razvrstiti v eno od vrstic 4 do 23.  Ta vrstica se ne uporabi za vključitev kapitalskih postavk ali odbitkov, ki v skladu z Uredbo (EU) 2019/2033 ali Uredbo (EU) št. 575/2013 niso zajeti v izračun količnikov kapitalske ustreznosti. |
| 25 | **DODATNI TEMELJNI KAPITAL**  Člen 9(1) Uredbe (EU) 2019/2033.  Člen 61 Uredbe (EU) št. 575/2013.  Razkrije se vsota vrstic 26 do 28 in vrstice 32. |
| 26 | **Vplačani kapitalski instrumenti**  Člen 9(1), točka (i), Uredbe (EU) št. 2019/2033.  Člen 51, točka (a), in členi 52, 53 ter 54 Uredbe (EU) št. 575/2013.  Znesek, ki se razkrije, ne vključuje vplačanega presežka kapitala, povezanega z instrumenti. |
| 27 | **Vplačani presežek kapitala**  Člen 9(1), točka (i), Uredbe (EU) št. 2019/2033.  Člen 51, točka (b), Uredbe (EU) št. 575/2013.  Vplačani presežek kapitala ima enak pomen kot v skladu z veljavnim računovodskim standardom.  Znesek, ki se razkrije v okviru te postavke, je del, povezan z „vplačanimi kapitalskimi instrumenti“. |
| 28 | **(–) SKUPAJ ODBITKI OD DODATNEGA TEMELJNEGA KAPITALA**  Člen 56 Uredbe (EU) št. 575/2013.  Razkrije se vsota vrstic 29 do 31. |
| 29 | **(–) Lastni instrumenti dodatnega temeljnega kapitala**  Člen 9(1), točka (i), Uredbe (EU) št. 2019/2033.  Člen 52(1), točka (b), člen 56, točka (a), in člen 57 Uredbe (EU) št. 575/2013.  Lastni instrumenti dodatnega temeljnega kapitala, ki jih ima investicijsko podjetje na datum poročanja. Veljajo izjeme iz člena 57 Uredbe (EU) št. 575/2013.  Znesek, ki se razkrije, vključuje presežek kapitala, povezan z lastnimi delnicami. |
| 30 | **(–) Instrumenti dodatnega temeljnega kapitala subjektov finančnega sektorja, v katerih institucija nima pomembne naložbe**  Člen 9(2), točka (c), Uredbe (EU) 2019/2033.  Člen 56, točka (c), Uredbe (EU) št. 575/2013. |
| 31 | **(–) Drugi odbitki**  Vsota vseh drugih odbitkov v skladu s členom 56 Uredbe (EU) št. 575/2013, z izjemo odbitkov v skladu s členom 56, točka (d), Uredbe (EU) št. 575/2013, ki niso vključeni v nobeno od vrstic 0340 ali 0380 zgoraj. |
| 32 | **Dodatni temeljni kapital: drugi elementi, odbitki in prilagoditve kapitala**  Ta vrstica vključuje vsoto naslednjih postavk, kjer je ustrezno:  ‒ prehodnih prilagoditev zaradi instrumentov dodatnega temeljnega kapitala, za katere se uporabljajo predhodna pravila (člen 483, odstavka 4 in 5, členi 484 do 487 ter člena 489 in 491 Uredbe (EU) št. 575/2013),  ‒ drugih prehodnih prilagoditev dodatnega temeljnega kapitala (členi 472, 473a, 474, 475, 478 in 481 Uredbe (EU) št. 575/2013): prilagoditve odbitkov zaradi prehodnih določb,  ‒ presežka odbitka od postavk dodatnega temeljnega kapitala nad dodatnim temeljnim kapitalom, odbitega od navadnega lastniškega temeljnega kapitala v skladu s členom 36(1), točka (j), Uredbe (EU) št. 575/2013: dodatni temeljni kapital ne more biti negativen, vendar je mogoče, da odbitki od postavk dodatnega temeljnega kapitala presegajo znesek razpoložljivih postavk dodatnega temeljnega kapitala. kadar pride do tega, ta postavka predstavlja znesek, potreben za povečanje zneska, sporočenega v vrstici 0300, na nič, in je enaka obratni vrednosti presežka odbitkov od postavk dodatnega temeljnega kapitala nad postavkami dodatnega temeljnega kapitala, ki je vključen med druge odbitke v vrstici 23,  ‒ drugih elementov dodatnega temeljnega kapitala ali odbitkov od elementa dodatnega temeljnega kapitala, ki se ne morejo razvrstiti v eno od vrstic 26 do 31.  Ta vrstica se ne uporabi za vključitev kapitalskih postavk ali odbitkov, ki v skladu z Uredbo (EU) 2019/2033 ali Uredbo (EU) št. 575/2013 niso zajeti v izračun količnikov kapitalske ustreznosti. |
| 33 | **DODATNI KAPITAL**  Člen 9(1) Uredbe (EU) 2019/2033.  Člen 71 Uredbe (EU) št. 575/2013.  Razkrije se vsota vrstic 34 do 36 in vrstice 39. |
| 34 | **V celoti vplačani, neposredno izdani kapitalski instrumenti**  Člen 9(1), točka (i), Uredbe (EU) št. 2019/2033.  Člen 62, točka (a), in člena 63 ter 65 Uredbe (EU) št. 575/2013.  Znesek, ki se razkrije, ne vključuje vplačanega presežka kapitala, povezanega z instrumenti. |
| 35 | **Vplačani presežek kapitala**  Člen 9(1), točka (i), Uredbe (EU) št. 2019/2033.  Člen 62, točka (b), in člen 65 Uredbe (EU) št. 575/2013.  Vplačani presežek kapitala ima enak pomen kot v skladu z veljavnim računovodskim standardom.  Znesek, ki se razkrije v okviru te postavke, je del, povezan z „vplačanimi kapitalskimi instrumenti“. |
| 36 | **(–) SKUPAJ ODBITKI OD DODATNEGA KAPITALA**  Člen 66 Uredbe (EU) št. 575/2013. |
| 37 | **(–) Lastni instrumenti dodatnega kapitala**  Člen 9(1), točka (i), Uredbe (EU) št. 2019/2033.  Člen 63, točka (b)(i), člen 66, točka (a), in člen 67 Uredbe (EU) št. 575/2013.  Lastni instrumenti dodatnega kapitala, ki jih ima institucija ali skupina poročevalka na datum poročanja. Veljajo izjeme iz člena 67 Uredbe (EU) št. 575/2013.  Delež v delnicah, vključen v „kapitalske instrumente, ki niso sprejemljivi“, se ne razkrije v tej vrstici.  Znesek, ki se razkrije, vključuje presežek kapitala, povezan z lastnimi delnicami. |
| 38 | **(–) Instrumenti dodatnega kapitala subjektov finančnega sektorja, v katerih institucija nima pomembne naložbe**  Člen 9(2), točka (c), Uredbe (EU) 2019/2033.  Člen 66, točka (c), Uredbe (EU) št. 575/2013. |
| 39 | **Dodatni kapital: drugi elementi, odbitki in prilagoditve kapitala**  Ta vrstica vključuje vsoto naslednjih postavk, kjer je ustrezno:  ‒ prehodnih prilagoditev zaradi instrumentov dodatnega kapitala, za katere se uporabljajo predhodna pravila (člen 483, odstavka 6 in 7, ter členi 484, 486, 488, 490 in 491 Uredbe (EU) št. 575/2013),  ‒ drugih prehodnih prilagoditev dodatnega kapitala (členi 472, 473a, 476, 477, 478 in 481 Uredbe (EU) št. 575/2013): prilagoditve odbitkov od dodatnega kapitala zaradi prehodnih določb,  ‒ presežka odbitka od postavk dodatnega kapitala nad dodatnim kapitalom, odbitega od dodatnega temeljnega kapitala v skladu s členom 56, točka (e), Uredbe (EU) št. 575/2013: dodatni kapital ne more biti negativen, vendar je mogoče, da odbitki od postavk dodatnega kapitala presegajo znesek razpoložljivih postavk dodatnega kapitala. Kadar pride do tega, ta postavka predstavlja znesek, potreben za povečanje zneska, sporočenega v vrstici 33, na nič,  ‒ drugih elementov dodatnega kapitala ali odbitkov od elementa dodatnega kapitala, ki se ne morejo razvrstiti v eno od vrstic 34 do 38.  Ta vrstica se ne uporabi za vključitev kapitalskih postavk ali odbitkov, ki v skladu z Uredbo (EU) 2019/2033 ali Uredbo (EU) št. 575/2013 niso zajeti v izračun količnikov kapitalske ustreznosti. |

**Predloga EU I CC2 – Uskladitev regulativnega kapitala z bilanco stanja v revidiranih računovodskih izkazih**

7. Investicijska podjetja uporabljajo navodila iz te priloge za izpolnjevanje predloge EU I CC2 iz Priloge VI v skladu s členom 49(1), točka (a), Uredbe (EU) 2019/2033.

8. Investicijska podjetja razkrijejo bilanco stanja iz svojih objavljenih računovodskih izkazov. Računovodski izkazi so revidirani računovodski izkazi za razkritja ob koncu leta.

9. Vrstice predloge so prilagodljive, investicijska podjetja pa jih razkrijejo v skladu s svojimi računovodskimi izkazi. Postavke kapitala v revidiranih računovodskih izkazih zajemajo vse postavke, ki so sestavine regulativnega kapitala, vključno z lastniškim kapitalom, ali ki se odštejejo od njega, obveznosti, kot je dolg, ali druge bilančne postavke, ki vplivajo na regulativni kapital, kot so neopredmetena sredstva, dobro ime in odložene terjatve za davek. Investicijska podjetja razširijo postavke kapitala iz bilance stanja, kot je potrebno za zagotovitev, da so vse sestavine, vključene v predlogo za razkritja o sestavi kapitala (predloga EU I CC1), prikazane ločeno. Investicijska podjetja elemente iz bilance stanja razširijo le do ravni razdrobljenosti, ki je potrebna za pridobitev sestavin, ki se zahtevajo s predlogo EU I CC1. Razkritje je sorazmerno s kompleksnostjo bilance stanja investicijskega podjetja.

10. Stolpci so fiksni in se razkrijejo, kot sledi:

a. stolpec a: investicijska podjetja vključijo številke, ki se poročajo v bilanci stanja iz revidiranih računovodskih izkazov v skladu z obsegom konsolidacije za računovodske namene;

b. stolpec b: investicijska podjetja poročajo številke, ki ustrezajo obsegu konsolidacije za regulativne namene;

c. stolpec c: investicijska podjetja vključijo navzkrižna sklicevanja med postavko kapitala v predlogi EU I CC2 in ustreznimi postavkami v predlogi za razkritja o kapitalu EU I CC1. Sklic v stolpcu c predloge EU I CC2 je povezan s sklicem v stolpcu b predloge EU I CC1.

11. Če sta obseg konsolidacije za računovodske namene in obseg konsolidacije za regulativne namene investicijskega podjetja povsem enaka, se izpolni samo stolpec (a), to dejstvo pa se jasno razkrije, in sicer to velja za naslednje primere:

d. kadar investicijska podjetja izpolnjujejo obveznosti iz dela 6 Uredbe (EU) 2019/2033 o bonitetnih zahtevah investicijskih podjetij na konsolidirani podlagi, vendar sta obseg in metoda konsolidacije, uporabljena za bilanco stanja v računovodskih izkazih identična obsegu in metodi konsolidacije, določenima v skladu s poglavjem 2 naslova II dela 1 Uredbe (EU) 2019/2033, in investicijska podjetja v priloženem opisu k predlogi jasno navedejo, da med zadevnima obsegoma in metodama konsolidacije ni nobenih razlik;

e. kadar investicijska podjetja izpolnjujejo obveznosti iz dela 6 Uredbe (EU) 2019/2033 na posamični podlagi.

**Razpredelnica EU I CCA – Glavne značilnosti kapitalskih instrumentov, ki jih izda podjetje**

12. Investicijska podjetja uporabljajo navodila iz te priloge za izpolnjevanje razpredelnice EU I CCA iz Priloge VI v skladu s členom 49(1), točka (b), Uredbe (EU) 2019/2033.

13. Investicijska podjetja izpolnijo razpredelnico EU I CCA za naslednje kategorije: instrumenti navadnega lastniškega temeljnega kapitala, instrumenti dodatnega temeljnega kapitala in instrumenti dodatnega kapitala.

14. Razpredelnice sestavljajo ločeni stolpci z značilnostmi vsakega instrumenta regulativnega kapitala. Če imajo različni instrumenti iste kategorije enake značilnosti, lahko investicijska podjetja izpolnijo le en stolpec, v katerem razkrijejo te enake značilnosti, in navedejo izdaje, ki imajo enake značilnosti.

|  |  |
| --- | --- |
| **Navodila za izpolnjevanje razpredelnice z glavnimi značilnostmi kapitalskih instrumentov, ki jih izda podjetje** | |
| **Številka vrstice** | **Pojasnilo** |
| 1 | Izdajatelj  Navede se pravni subjekt izdajatelja.  *Prosto besedilo* |
| 2 | Edinstvena oznaka (npr. koda CUSIP, koda ISIN ali oznaka Bloomberg za prodajo zaprtemu krogu vlagateljev)  Navede se edinstvena oznaka (npr. koda CUSIP, koda ISIN ali oznaka Bloomberg za prodajo zaprtemu krogu vlagateljev).  *Prosto besedilo* |
| 3 | Javna prodaja ali prodaja zaprtemu krogu vlagateljev  Navede se, ali je za instrument izvedena javna prodaja ali prodaja zaprtemu krogu vlagateljev.  *Izberite z menija: [javna], [zaprti krog vlagateljev]* |
| 4 | Zakonodaja, ki ureja instrument  Navede se zakonodaja, ki ureja instrument.  *Prosto besedilo* |
| 5 | Vrsta instrumenta (vrste določi posamezna jurisdikcija)  Navede se vrsta instrumenta, ki se razlikuje glede na jurisdikcijo.  *Za instrumente navadnega lastniškega temeljnega kapitala se izbere ime instrumenta s seznama instrumentov navadnega lastniškega temeljnega kapitala, ki ga objavi EBA.*  *Za druge instrumente se izbere izmed: možnosti menija investicijskim podjetjem zagotovi posamezna jurisdikcija – za vsako vrsto instrumenta se vstavijo sklici na člene Uredbe (EU) 2019/2033.* |
| 6 | Znesek, pripoznan v regulativnem kapitalu (valuta v milijonih, na zadnji datum poročanja)  Navede se znesek, pripoznan v regulativnem kapitalu (skupni pripoznani znesek instrumenta pred prehodnimi določbami o ustrezni ravni razkritja – valuta, ki se uporablja za obveznosti poročanja).  *Prosto besedilo – zlasti se navede, ali so kateri deli instrumentov na različnih stopnjah regulativnega kapitala in ali se znesek, pripoznan v regulativnem kapitalu, razlikuje od izdanega zneska.* |
| 7 | Nominalni znesek instrumenta  Nominalni znesek instrumenta (v valuti izdaje in valuti, ki se uporablja za obveznosti poročanja).  *Prosto besedilo* |
| 8 | Cena izdaje  Cena izdaje instrumenta.  *Prosto besedilo* |
| 9 | Cena odkupa  Cena odkupa instrumenta.  *Prosto besedilo* |
| 10 | Računovodska razvrstitev  Navede se računovodska razvrstitev.  *Izberite z menija: [lastniški kapital], [obveznost – odplačna vrednost], [obveznost – opcija poštene vrednosti], [neobvladujoči delež v konsolidiranem odvisnem podjetju].* |
| 11 | Prvotni datum izdaje  Navede se datum izdaje.  *Prosto besedilo* |
| 12 | Brez zapadlosti ali z zapadlostjo  Navede se, ali imajo instrumenti določen rok zapadlosti ali so brez zapadlosti.  *Izberite z menija: [brez zapadlosti], [z zapadlostjo]* |
| 13 | Prvotni datum zapadlosti  Za instrumente z zapadlostjo se navede prvotni datum zapadlosti (dan, mesec in leto). Za instrumente brez zapadlosti se navede „brez zapadlosti“.  *Prosto besedilo* |
| 14 | Odpoklic izdajatelja na podlagi predhodne nadzorniške odobritve  Navede se, ali obstaja opcija odpoklica izdajatelja (vse vrste opcij odpoklica).  *Izberite z menija: [da], [ne]* |
| 15 | Poljubni datum odpoklica, pogojni datumi odpoklica in odkupni znesek  Za instrument z opcijo odpoklica izdajatelja, se navede prvi datum odpoklica, če ima instrument opcijo odpoklica na določen datum (dan, mesec in leto), in ali ima instrument opcijo odpoklica zaradi davčnega in/ali regulativnega dogodka/obravnave. Navede se tudi cena odkupa. To pomaga pri oceni stalnosti.  *Prosto besedilo* |
| 16 | Naknadni datumi odpoklica, če je relevantno  Navede se, ali obstajajo naknadni datumi odpoklica in kako pogosti so, če je ustrezno. To pomaga pri oceni stalnosti.  *Prosto besedilo* |
| 17 | Fiksna ali spremenljiva dividenda/kuponska obrestna mera  Navede se, ali je kuponska obrestna mera/dividenda: fiksna ali spremenljiva v celotni življenjski dobi instrumenta ali trenutno fiksna, ampak se bo v prihodnje pretvorila v spremenljivo obrestno mero, ali trenutno spremenljiva, ampak se bo v prihodnje pretvorila v fiksno obrestno mero.  *Izberite z menija: [fiksna], [spremenljiva], [fiksna, nato spremenljiva], [spremenljiva, nato fiksna].* |
| 18 | Kuponska obrestna mera in vsak z njo povezan indeks  Navedba kuponske obrestne mere instrumenta in vsakega povezanega indeksa, na katerega se sklicuje kuponska obrestna mera/dividenda.  *Prosto besedilo* |
| 19 | Obstoj možnosti neizplačila donosov  Navedba, ali neizplačilo kupona ali dividende instrumenta prepoveduje izplačilo dividend na navadne delnice (tj. ali obstaja možnost neizplačila donosov).  *Izberite z menija: [da], [ne].* |
| 20 | Popolna diskrecijska pravica, delna diskrecijska pravica ali obvezno (glede na časovno razporeditev)  Navedba, ali ima izdajatelj popolno diskrecijsko pravico, delno diskrecijsko pravico ali nima diskrecijske pravice v zvezi z izplačilom kupona/dividende. Če ima institucija popolno diskrecijsko pravico do ukinitve izplačil kupona/dividende v vseh okoliščinah, mora izbrati možnost „popolna diskrecijska pravica“ (tudi če obstaja možnost neizplačila donosov, ki instituciji ne more preprečiti ukinitve izplačil instrumenta). Če je za ukinitev izplačila potrebno izpolnjevati določene pogoje (npr. kapital pod določenim pragom), mora institucija izbrati možnost „delna diskrecijska pravica“. Če institucija ne more ukiniti izplačila, razen v primeru insolventnosti, mora izbrati „obvezno“.  *Izberite z menija: [popolna diskrecijska pravica], [delna diskrecijska pravica], [obvezno].*  *Prosto besedilo (navedite razloge za diskrecijsko pravico ter obstoj možnosti gotovega izplačila donosov, možnosti neizplačila donosov in alternativnega mehanizma za poravnavo kuponske obrestne mere).* |
| 21 | Popolna diskrecijska pravica, delna diskrecijska pravica ali obvezno (glede na znesek)  Navedba, ali ima izdajatelj popolno diskrecijsko pravico, delno diskrecijsko pravico ali nima diskrecijske pravice v zvezi z zneskom izplačanega kupona/dividende.  *Izberite z menija: [popolna diskrecijska pravica], [delna diskrecijska pravica], [obvezno].* |
| 22 | Možnost povečanja ali druge spodbude za odkup  Navedba, ali obstaja možnost povečanja stopnje izplačila ali druga spodbuda za odkup.  *Izberite z menija: [da], [ne]* |
| 23 | Nekumulativni ali kumultativni  Navedba, ali so dividende/kuponi kumulativni ali nekumulativni.  *Izberite z menija: [nekumulativni], [kumulativni], [alternativni mehanizem za poravnavo kuponske obrestne mere].* |
| 24 | Konvertibilni ali nekonvertibilni  Navedba ali so instrumenti konvertibilni ali ne.  *Izberite z menija: [konvertibilni], [nekonvertibilni].* |
| 25 | Če so konvertibilni, kateri so sprožilni dogodki za konverzijo  Navedba pogojev, pod katerimi bo instrument konvertiran, vključno s točko neizvedljivosti. Če lahko eden ali več organov sproži konverzijo, se ti organi navedejo. V zvezi z vsakim organom se navede, ali mu pravno podlago za sprožitev konverzije zagotavljajo pogoji iz pogodbe za instrument (pogodbeni pristop) ali mu je pravna podlaga zagotovljena na zakonski osnovi (zakonski pristop).  *Prosto besedilo* |
| 26 | Če so konvertibilni, ali so v celoti ali delno  Navedba, ali se bo instrument vedno v celoti konvertiral, se bo lahko konvertiral v celoti ali delno ali se bo vedno konvertiral delno.  *Izberite z menija: [vedno v celoti], [v celoti ali delno], [vedno delno].* |
| 27 | Če so konvertibilni, kakšna je stopnja konverzije  Navedba stopnje, po kateri se instrument konvertira v instrument, ki bolj pokriva izgube.  *Prosto besedilo* |
| 28 | Če so konvertibilni, ali je konverzija obvezna ali izbirna  Za konvertibilne instrumente navedba, ali je konverzija obvezna ali izbirna.  *Izberite z menija: [obvezna], [izbirna], [n. r.] in [po izbiri imetnikov], [po izbiri izdajatelja], [po izbiri imetnikov in izdajatelja].* |
| 29 | Če so konvertibilni, navedba vrste instrumenta, v katerega se konvertirajo  Za konvertibilne instrumente navedba vrste instrumenta, v katerega se konvertirajo.  *Izberite z menija: [navadni lastniški temeljni kapital], [dodatni temeljni kapital], [dodatni kapital], [drugo].* |
| 30 | Če so konvertibilni, navedite izdajatelja instrumenta, v katerega se konvertirajo  Če so konvertibilni, navedba izdajatelja instrumenta, v katerega se konvertirajo.  *Prosto besedilo* |
| 31 | Možnosti odpisa  Navedba, ali obstaja možnost odpisa.  *Izberite z menija: [da], [ne]* |
| 32 | V primeru odpisa, kateri so sprožilni dogodki  Navedba sprožilnih dogodkov, pri katerih pride do odpisa, vključno s točko neizvedljivosti. Če lahko eden ali več organov sproži odpis, se ti organi navedejo. V zvezi z vsakim organom navedba, ali mu pravno podlago za odpis zagotavljajo pogoji iz pogodbe za instrument (pogodbeni pristop) ali mu je pravna podlaga zagotovljena na zakonski osnovi (zakonski pristop).  *Prosto besedilo* |
| 33 | V primeru odpisa, ali gre za popoln ali delen odpis  Navedba, ali bo instrument vedno odpisan v celoti, ali se lahko odpiše delno ali se bo vedno odpisal delno. To pomaga pri oceni ravni pokritja izgub pri odpisu.  *Izberite z menija: [vedno v celoti], [v celoti ali delno], [vedno delno].* |
| 34 | V primeru odpisa, ali je stalen ali začasen  Institucije za odpisane instrumente navedba, ali je odpis trajen ali začasen.  *Izberite z menija: [trajen] [začasen] [n.r.].* |
| 35 | V primeru začasnega odpisa, opis mehanizma za zvišanje vrednosti  Opis mehanizma za pripis višje vrednosti.  *Prosto besedilo* |
| 36 | Neskladne značilnosti v prehodnem obdobju  Navedba, ali obstajajo neskladne značilnosti.  Izberite med [da] ali [ne]. |
| 37 | Če je odgovor da, navedite neskladne značilnosti  Če obstajajo neskladne značilnosti, jih institucija navede.  *Prosto besedilo* |
| 38 | Povezava do vseh določil in pogojev instrumenta (sklicevanje)  Navedba spletne povezave, ki omogoča dostop do prospekta izdaje, vključno z vsemi določili in pogoji instrumenta. |