**V PRIEDAS**

**I dalis. Bendras duomenų vienetų modelis**

Visi šio reglamento prieduose nustatyti duomenų straipsniai yra pakeičiami bendru duomenų vienetų modeliu, kuris yra įstaigų ir kompetentingų institucijų vienodų IT sistemų pagrindas.

Bendras duomenų vienetų modelis atitinka šiuos kriterijus:

a) jame visi I, III ir VIII prieduose nustatyti duomenų straipsniai yra pateikiami struktūriškai;

b) jame identifikuojami visi I–IV ir VIII–IX prieduose nustatyti veiklos aspektai;

c) jame pateikiamas duomenų žodynas, kuriame identifikuojamos lentelių žymos, ordinačių žymos, ašių žymos, sričių žymos, aspektų žymos ir narių žymos;

d) jame pateikiami matai, kuriais apibrėžiamas duomenų vienetų pobūdis arba kiekis;

e) jame pateikiamos duomenų vienetų apibrėžtys, kurios išreikštos kaip ypatybių, pagal kurias vienareikšmiškai identifikuojama sąvoka, rinkinys;

f) jame pateikiamos visos atitinkamos techninės specifikacijos, būtinos informacijos teikimo IT sprendimams, pagal kuriuos gaunami vienodi priežiūros duomenys, sukurti.

**II dalis. Patvirtinimo taisyklės**

Šio reglamento prieduose nustatytiems duomenų straipsniams taikomos patvirtinimo taisyklės, kuriomis užtikrinama duomenų kokybė ir nuoseklumas.

Patvirtinimo taisyklės atitinka šiuos kriterijus:

a) jomis apibrėžiami loginiai atitinkamų duomenų vienetų ryšiai;

b) jos apima filtrus ir prielaidas, kuriais apibrėžiamas duomenų rinkinys, kuriam taikoma patvirtinimo taisyklė;

c) jomis patikrinamas pateiktų duomenų nuoseklumas;

d) jomis patikrinamas pateiktų duomenų tikslumas;

e) jomis nustatomos standartinės vertės, kurios taikomos, kai atitinkama informacija nepateikta.