**SK**  
**PRÍLOHA IX**

**„PRÍLOHA IX**

**PREDKLADANIE SPRÁV O KAPITÁLOVOM TESTE SKUPINY**

Obsah

ČASŤ I: VŠEOBECNÉ POKYNY 2

1. Štruktúra a pravidlá 2

1.1. Štruktúra 2

1.2. Pravidlá číslovania 2

1.3. Pravidlá používania znamienok 2

ČASŤ II: POKYNY TÝKAJÚCE SA VZOROV 2

**1. VLASTNÉ ZDROJE: ÚROVEŇ, ZLOŽENIE, POŽIADAVKY A VÝPOČET** 2

1.1. Všeobecné poznámky 2

1.2. I 11.01 – ZLOŽENIE VLASTNÝCH ZDROJOV – KAPITÁLOVÝ TEST SKUPINY I11.1) 3

1.2.1. Pokyny týkajúce sa konkrétnych pozícií 3

1.3. I 11.02 POŽIADAVKY NA VLASTNÉ ZDROJE – KAPITÁLOVÝ TEST SKUPINY I11.2) 8

1.3.1. Pokyny týkajúce sa konkrétnych pozícií 8

1.4. IF 11.03 INFORMÁCIE O DCÉRSKYCH PODNIKOCH (IF11.3) 9

1.4.1. Pokyny týkajúce sa konkrétnych pozícií 9

## ČASŤ I: VŠEOBECNÉ POKYNY

1. Štruktúra a pravidlá

1.1. Štruktúra

1. Celkovo sa predkladanie správ o kapitálovom teste skupiny skladá z 2 vzorov:

a) zloženie vlastných zdrojov;

b) nástroje vlastných zdrojov.

2. Pre každý vzor sa uvádzajú odkazy na právne predpisy. V tejto časti tohto nariadenia sa uvádzajú ďalšie podrobné informácie týkajúce sa všeobecnejších aspektov vykazovania pre jednotlivé bloky vzorov, pokyny týkajúce sa konkrétnych pozícií, ako aj pravidlá validácie.

1.2. Pravidlá číslovania

3. V dokumente sa pri odkaze na stĺpce, riadky a bunky vzorov používajú pravidlá označovania stanovené v bodoch 4 až 7. V pravidlách validácie sa uvedené číselné kódy používajú vo veľkej miere.

4. V pokynoch sa používa tento všeobecný zápis: {vzor; riadok; stĺpec}.

5. V prípade validácií v rámci jediného vzoru, v ktorom sa používajú len dátové body daného vzoru, zápis neodkazuje na vzor: {riadok; stĺpec}.

6. V prípade vzorov len s jedným stĺpcom sa odkazuje len na riadky: {vzor; riadok}.

7. Symbol hviezdičky sa používa na vyjadrenie toho, že validácia sa vykonáva pre skôr vymedzené riadky alebo stĺpce.

1.3. Pravidlá používania znamienok

8. Každá suma, o ktorú sa zvyšujú vlastné zdroje alebo požiadavky na vlastné zdroje alebo požiadavky na likviditu, sa vykazuje ako kladné číslo. Naopak každá suma, o ktorú sa znižujú celkové vlastné zdroje alebo požiadavky na vlastné zdroje, sa vykazuje ako záporné číslo. Ak je pred označením určitej položky záporné znamienko (–), očakáva sa, že v prípade tejto položky sa neuvedie žiadne kladné číslo.

## ČASŤ II: POKYNY TÝKAJÚCE SA VZOROV

**1. VLASTNÉ ZDROJE: ÚROVEŇ, ZLOŽENIE, POŽIADAVKY A VÝPOČET**

1.1. Všeobecné poznámky

10. Oddiel o prehľade vlastných zdrojov obsahuje informácie o vlastných zdrojoch, ktoré drží investičná spoločnosť, a o jej požiadavkách na vlastné zdroje. Pozostáva z dvoch vzorov:

a) Vzor I 11.01 obsahuje zloženie vlastných zdrojov, ktoré drží investičná spoločnosť: vlastný kapitál Tier 1 (CET1), dodatočný kapitál Tier 1 (AT1) a kapitál Tier 2 (T2).

b) Vzor I 11.02 obsahuje informácie o „požiadavkách na vlastné zdroje“ v kontexte kapitálového testu skupiny, t. j. vnútroskupinové podiely, podmienené záväzky a požiadavky na celkové vlastné zdroje dcérskych podnikov.

c) Vzor I 11.03 obsahuje príslušné informácie o kapitálových požiadavkách, podmienených záväzkoch, podriadených pohľadávkach a podieloch subjektov finančného sektora na úrovni dcérskych podnikov, rozčlenené podľa jednotlivých subjektov.

11. Pri vykazovaní položiek v týchto vzoroch sa neuplatňujú prechodné úpravy. To znamená, že číselné údaje (s výnimkou prípadov, keď je osobitne uvedená prechodná požiadavka na vlastné zdroje) sa vypočítavajú v súlade s konečnými ustanoveniami (t. j. tak, ako keby neexistovali prechodné ustanovenia).

1.2. I 11.01 – ZLOŽENIE VLASTNÝCH ZDROJOV – KAPITÁLOVÝ TEST SKUPINY I11.1)

1.2.1. Pokyny týkajúce sa konkrétnych pozícií

|  |  |
| --- | --- |
| Riadok | Právne predpisy a pokyny |
| 0010. | **VLASTNÉ ZDROJE**  článok 9 ods. 1 nariadenia (EÚ) 2019/2033  Vlastné zdroje investičnej spoločnosti pozostávajú zo súčtu jej kapitálu Tier 1 a kapitálu Tier 2. |
| 0020 | **KAPITÁL TIER 1**  Kapitál Tier 1 je súčtom vlastného kapitálu Tier 1 a dodatočného kapitálu Tier 1. |
| 0030 | VLASTNÝ KAPITÁL TIER 1  článok 9 ods. 1 nariadenia (EÚ) 2019/2033  článok 50 nariadenia (EÚ) č. 575/2013 |
| 0040 | **Úplne splatené kapitálové nástroje**  článok 9 ods. 1 bod i) nariadenia (EÚ) 2019/2033  článok 26 ods. 1 písm. a) a články 27 až 31 nariadenia (EÚ) č. 575/2013  Zahrnú sa kapitálové nástroje vzájomných spoločností, družstevných spoločností alebo podobných inštitúcií [články 27 a 29 nariadenia (EÚ) č. 575/2013].  Emisné ážio súvisiace s týmito nástrojmi sa sem nezahŕňa.  Kapitálové nástroje upísané orgánmi verejnej moci v núdzových situáciách sa zahŕňajú vtedy, ak sú splnené všetky podmienky článku 31 nariadenia (EÚ) č. 575/2013. |
| 0050 | **Emisné ážio**  článok 9 ods. 1 bod i) nariadenia (EÚ) 2019/2033  článok 26 ods. 1 písm. b) nariadenia (EÚ) č. 575/2013  Emisné ážio má ten istý význam ako v uplatniteľnom účtovnom štandarde.  Suma vykazovaná v tejto položke je časť súvisiaca so „splatenými kapitálovými nástrojmi“. |
| 0060 | **Nerozdelené zisky**  článok 9 ods. 1 bod i) nariadenia (EÚ) 2019/2033  článok 26 ods. 1 písm. c) nariadenia (EÚ) č. 575/2013  Nerozdelené zisky zahŕňajú nerozdelené zisky za predchádzajúci rok a prípustné predbežné alebo koncoročné zisky.  Vykazuje sa celkový súčet riadkov 0070 a 0080. |
| 0070 | **Nerozdelené zisky za predchádzajúce roky**  článok 4 ods. 1 bod 123 a článok 26 ods. 1 písm. c) nariadenia (EÚ) č. 575/2013  V článku 4 ods. 1 bode 123 nariadenia (EÚ) č. 575/2013 sa nerozdelené zisky vymedzujú ako „zisky a straty prenesené po použití konečného zisku alebo straty v súlade s uplatniteľným účtovným rámcom“. |
| 0080 | **Prípustný zisk**  článok 4 ods. 1 bod 121, článok 26 ods. 2 a článok 36 ods. 1 písm. a) nariadenia (EÚ) č. 575/2013  V článku 26 ods. 2 nariadenia (EÚ) č. 575/2013 sa umožňuje do nerozdelených ziskov zahrnúť predbežné alebo koncoročné zisky, a to s predchádzajúcim súhlasom príslušných orgánov, ak sú splnené určité podmienky. |
| 0090 | **Akumulovaný iný komplexný účtovný výsledok**  článok 9 ods. 1 bod i) nariadenia (EÚ) 2019/2033  článok 26 ods. 1 písm. d) nariadenia (EÚ) č. 575/2013 |
| 0100 | **Ostatné rezervy**  článok 9 ods. 1 bod i) nariadenia (EÚ) 2019/2033  článok 4 ods. 1 bod 117 a článok 26 ods. 1 písm. e) nariadenia (EÚ) č. 575/2013  Vykazovaná suma je po odpočítaní daňových poplatkov, ktoré sa predpokladajú v čase výpočtu. |
| 0120 | **Úpravy vlastného kapitálu Tier 1 na základe prudenciálnych filtrov**  článok 9 ods. 1 bod i) nariadenia (EÚ) 2019/2033  články 32 až 35 nariadenia (EÚ) č. 575/2013. |
| 0130 | **Ostatné fondy**  článok 9 ods. 4 nariadenia (EÚ) 2019/2033 |
| 0145 | **(–) CELKOVÉ ODPOČTY OD VLASTNÉHO KAPITÁLU TIER 1**  článok 8 ods. 2 písm. a) nariadenia (EÚ) 2019/2033 a článok 36 ods. 1 nariadenia (EÚ) č. 575/2013 s výnimkou bodu i) uvedeného odseku  Vykazuje sa súčet riadku 0150 a riadkov 0190 až 0280. |
| 0150 | **(-) Nástroje vlastného kapitálu Tier 1**  článok 9 ods. 1 bod i) nariadenia (EÚ) 2019/2033  článok 36 ods. 1 písm. f) a článok 42 nariadenia (EÚ) č. 575/2013  Vlastný kapitál Tier 1 držaný vykazujúcou inštitúciou alebo skupinou k dátumu vykazovania. S výhradou výnimiek v článku 42 nariadenia (EÚ) č. 575/2013.  V tomto riadku sa nevykazujú podiely na akciách zahrnuté ako „neprípustné kapitálové nástroje“.  Vykazovaná suma zahŕňa emisné ážio súvisiace s vlastnými akciami. |
| 0190 | **(–) Straty za bežný účtovný rok**  článok 36 ods. 1 písm. a) nariadenia (EÚ) č. 575/2013 |
| 0200 | **(–) Goodwill**  článok 9 ods. 1 bod i) nariadenia (EÚ) 2019/2033  článok 4 ods. 1 bod 113, článok 36 ods. 1 písm. b) a článok 37 nariadenia (EÚ) č. 575/2013 |
| 0210 | **(–) Ostatné nehmotné aktíva**  článok 9 ods. 1 bod i) nariadenia (EÚ) 2019/2033  článok 4 ods. 1 bod 115, článok 36 ods. 1 písm. b) a článok 37 písm. a) nariadenia (EÚ) č. 575/2013  Ostatné nehmotné aktíva sú nehmotné aktíva podľa uplatniteľného účtovného štandardu, bez goodwillu, tiež podľa uplatniteľného účtovného štandardu. |
| 0220 | **(–) Odložené daňové pohľadávky, ktoré závisia od budúcej ziskovosti a nevyplývajú z dočasných rozdielov, po odpočítaní prislúchajúcich daňových záväzkov**  článok 9 ods. 2 písm. a) nariadenia (EÚ) č. 2019/2033  článok 36 ods. 1 písm. c) nariadenia (EÚ) č. 575/2013 |
| 0230 | **(−) Kvalifikovaná účasť mimo finančného sektora, ktorá presahuje 15 % vlastných zdrojov**  článok 10 ods. 1 písm. a) nariadenia (EÚ) č. 2019/2033 |
| 0240 | **(–) Celkové kvalifikované účasti v podnikoch iných ako subjekty finančného sektora, ktoré presahujú 60 % jeho vlastných zdrojov**  článok 10 ods. 1 písm. b) nariadenia (EÚ) 2019/2033 |
| 0250 | **(–) Nástroje vlastného kapitálu Tier 1 subjektov finančného sektora, v ktorých materský podnik nemá významnú investíciu**  článok 9 ods. 2 písm. c) nariadenia (EÚ) 2019/2033  článok 36 ods. 1 písm. h) nariadenia (EÚ) č. 575/2013  Materský podnik Únie v tomto riadku znamená materskú investičnú spoločnosť v Únii, materskú investičnú holdingovú spoločnosť v Únii, materskú zmiešanú finančnú holdingovú spoločnosť v Únii alebo akýkoľvek iný materský podnik, ktorý je investičnou spoločnosťou, finančnou inštitúciou, podnikom pomocných služieb alebo viazaným sprostredkovateľom. |
| 0270 | **(–) Majetok dôchodkového fondu so stanovenými požitkami**  článok 9 ods. 2 písm. b) nariadenia (EÚ) 2019/2033  článok 36 ods. 1 písm. e) nariadenia (EÚ) č. 575/2013 |
| 0280 | **(−) Ostatné odpočty**  Súčet všetkých ostatných odpočtov v súlade s článkom 36 ods. 1 nariadenia (EÚ) č. 575/2013, s výnimkou odpočtov v súlade s článkom 36 ods. 1 písm. i) nariadenia (EÚ) č. 575/2013, ktoré nie sú zahrnuté v žiadnom z uvedených riadkov 0150 až 0270. |
| 0295 | **Vlastný kapitál Tier 1: ostatné kapitálové prvky, odpočty a úpravy**  Tento riadok podľa potreby zahŕňa súčet týchto položiek:  **–** prechodné úpravy na základe nástrojov vlastného kapitálu Tier 1, ktoré sa zachovali v predchádzajúcom stave [článok 483 ods. 1, 2 a 3 a články 484 až 487 nariadenia (EÚ) č. 575/2013],  **–** ostatné prechodné úpravy vlastného kapitálu Tier 1 [články 469 až 478 a článok 481 nariadenia (EÚ) č. 575/2013]: úpravy odpočtov od vlastného kapitálu Tier 1 na základe prechodných ustanovení,  **–** ostatné prvky vlastného kapitálu Tier 1 alebo odpočty od prvku vlastného kapitálu Tier 1, ktoré nemožno priradiť k žiadnemu z riadkov 0040 až 0280.  Tento riadok sa nepoužíva na zahrnutie kapitálových položiek alebo odpočtov, na ktoré sa nevzťahuje nariadenie (EÚ) 2019/2033 ani nariadenie (EÚ) č. 575/2013, do výpočtu ukazovateľov platobnej schopnosti. |
| 0300 | **DODATOČNÝ KAPITÁL TIER 1**  článok 9 ods. 1 nariadenia (EÚ) 2019/2033  článok 61 nariadenia (EÚ) č. 575/2013 |
| 0310 | **Úplne splatené, priamo emitované kapitálové nástroje**  článok 9 ods. 1 bod i) nariadenia (EÚ) 2019/2033  článok 51 písm. a) a články 52, 53 a 54 nariadenia (EÚ) č. 575/2013  Vykazovaná suma nezahŕňa emisné ážio súvisiace s nástrojmi. |
| 0320 | **Emisné ážio**  článok 9 ods. 1 bod i) nariadenia (EÚ) 2019/2033  článok 51 písm. b) nariadenia (EÚ) č. 575/2013  Emisné ážio má ten istý význam ako v uplatniteľnom účtovnom štandarde.  Suma vykazovaná v tejto položke je časť súvisiaca so „splatenými kapitálovými nástrojmi“. |
| 0335 | **(–) CELKOVÉ ODPOČTY OD DODATOČNÉHO KAPITÁLU TIER 1**  článok 56 nariadenia (EÚ) č. 575/2013 s výnimkou písmena d) uvedeného článku  Vykazuje sa celkový súčet riadkov 0340, 0380 a 0400. |
| 0340 | **(–) Nástroje vlastného dodatočného kapitálu Tier 1**  článok 9 ods. 1 bod i) nariadenia (EÚ) 2019/2033  článok 52 ods. 1 písm. b), článok 56 písm. a) a článok 57 nariadenia (EÚ) č. 575/2013  Nástroje vlastného dodatočného kapitálu Tier 1 držané vykazujúcou inštitúciou drží k dátumu vykazovania. S výhradou výnimiek v článku 57 nariadenia (EÚ) č. 575/2013.  Vykazovaná suma zahŕňa emisné ážio súvisiace s vlastnými akciami. |
| 0380 | **(–) Nástroje dodatočného kapitálu Tier 1 subjektov finančného sektora, v ktorých materský podnik nemá významnú investíciu**  článok 9 ods. 2 písm. c) nariadenia (EÚ) 2019/2033  článok 56 písm. c) nariadenia (EÚ) č. 575/2013  Materský podnik Únie v tomto riadku znamená materskú investičnú spoločnosť v Únii, materskú investičnú holdingovú spoločnosť v Únii, materskú zmiešanú finančnú holdingovú spoločnosť v Únii alebo akýkoľvek iný materský podnik, ktorý je investičnou spoločnosťou, finančnou inštitúciou, podnikom pomocných služieb alebo viazaným sprostredkovateľom. |
| 0400 | **(−) Ostatné odpočty**  Súčet všetkých ostatných odpočtov v súlade s článkom 56 nariadenia (EÚ) č. 575/2013, s výnimkou odpočtov v súlade s článkom 56 písm. d) nariadenia (EÚ) č. 575/2013, ktoré nie sú zahrnuté v žiadnom z uvedených riadkov 0340 alebo 0380. |
| 0415 | **Dodatočný kapitál Tier 1: ostatné kapitálové prvky, odpočty a úpravy**  Tento riadok podľa potreby zahŕňa súčet týchto položiek:  **–** prechodné úpravy na základe kapitálových nástrojov dodatočného kapitálu Tier 1, ktoré sa zachovali v predchádzajúcom stave [článok 483 ods. 4 a 5, články 484 až 487 a články 489 a 491 nariadenia (EÚ) č. 575/2013],  **–** ostatné prechodné úpravy dodatočného kapitálu Tier 1 [články 472, 473a, 474, 475, 478 a 481 nariadenia (EÚ) č. 575/2013]: úpravy odpočtov na základe prechodných ustanovení,  **–** odpočet od položiek dodatočného kapitálu Tier 1 presahujúci dodatočný kapitál Tier 1 a odrátaný od vlastného kapitálu Tier 1 v súlade s článkom 36 ods. 1 písm. j) nariadenia (EÚ) č. 575/2013: dodatočný kapitál Tier 1 nemôže byť záporný, ale je možné, že odpočty od položiek dodatočného kapitálu Tier 1 prekročia sumu dostupných položiek dodatočného kapitálu Tier 1. Ak k tomu dôjde, táto položka predstavuje sumu potrebnú na zvýšenie sumy vykázanej v riadku 0300 na nulu a rovná sa inverznej hodnote odpočtov od položiek dodatočného kapitálu Tier 1 presahujúcich dodatočný kapitál Tier 1 a zahrnutých okrem iných odpočtov v riadku 0280,  **–** ostatné prvky dodatočného kapitálu Tier 1 alebo odpočty od prvku dodatočného kapitálu Tier 1, ktoré nemožno priradiť k žiadnemu z riadkov 0310 až 0400.  Tento riadok sa nepoužíva na zahrnutie kapitálových položiek alebo odpočtov, na ktoré sa nevzťahuje nariadenie (EÚ) 2019/2033 ani nariadenie (EÚ) č. 575/2013, do výpočtu ukazovateľov platobnej schopnosti. |
| 0420 | **KAPITÁL TIER 2**  článok 9 ods. 1 nariadenia (EÚ) 2019/2033  článok 71 nariadenia (EÚ) č. 575/2013  Vykazuje sa celkový súčet riadkov 0430 až 0455 a riadku 0525. |
| 0430 | **Úplne splatené, priamo emitované kapitálové nástroje**  článok 9 ods. 1 bod i) nariadenia (EÚ) 2019/2033  článok 62 písm. a) a články 63 a 65 nariadenia (EÚ) č. 575/2013  Vykazovaná suma nezahŕňa emisné ážio súvisiace s nástrojmi. |
| 0440 | **Emisné ážio**  článok 9 ods. 1 bod i) nariadenia (EÚ) 2019/2033  článok 62 písm. b) a článok 65 nariadenia (EÚ) č. 575/2013  Emisné ážio má ten istý význam ako v uplatniteľnom účtovnom štandarde.  Suma vykazovaná v tejto položke je časť súvisiaca so „splatenými kapitálovými nástrojmi“. |
| 0455 | **(–) CELKOVÉ ODPOČTY OD KAPITÁLU TIER 2**  článok 66 nariadenia (EÚ) č. 575/2013 s výnimkou písmena d) uvedeného článku |
| 0460 | **(-) Vlastné nástroje kapitálu Tier 2**  článok 9 ods. 1 bod i) nariadenia (EÚ) 2019/2033  článok 63 písm. b) bod i), článok 66 písm. a) a článok 67 nariadenia (EÚ) č. 575/2013  Nástroje vlastného kapitálu Tier 2 držané vykazujúcou inštitúciou alebo skupinou k dátumu vykazovania. S výhradou výnimiek v článku 67 nariadenia (EÚ) č. 575/2013.  V tomto riadku sa nevykazujú podiely na akciách zahrnuté ako „neprípustné kapitálové nástroje“.  Vykazovaná suma zahŕňa emisné ážio súvisiace s vlastnými akciami. |
| 0500 | **(–) Nástroje kapitálu Tier 2 subjektov finančného sektora, v ktorých materský podnik nemá významnú investíciu**  článok 9 ods. 2 písm. c) nariadenia (EÚ) 2019/2033  článok 66 písm. c) nariadenia (EÚ) č. 575/2013  Materský podnik Únie v tomto riadku znamená materskú investičnú spoločnosť v Únii, materskú investičnú holdingovú spoločnosť v Únii, materskú zmiešanú finančnú holdingovú spoločnosť v Únii alebo akýkoľvek iný materský podnik, ktorý je investičnou spoločnosťou, finančnou inštitúciou, podnikom pomocných služieb alebo viazaným sprostredkovateľom. |
| 0525 | **Kapitál Tier 2: ostatné kapitálové prvky, odpočty a úpravy**  Tento riadok podľa potreby zahŕňa súčet týchto položiek:  **–** prechodné úpravy na základe nástrojov kapitálu Tier 2, ktoré sa zachovali v predchádzajúcom stave [článok 483 ods. 6 a 7 a články 484, 486, 488, 490 a 491 nariadenia (EÚ) č. 575/2013],  **–** ostatné prechodné úpravy kapitálu Tier 2 [články 472, 473a, 476, 477, 478 a 481 nariadenia (EÚ) č. 575/2013]: úpravy odpočtov od kapitálu Tier 2 z dôvodu prechodných ustanovení,  **–** odpočet od položiek kapitálu Tier 2 presahujúci kapitál Tier 2 a odrátaný od dodatočného kapitálu Tier 1 v súlade s článkom 56 písm. e) nariadenia (EÚ) č. 575/2013: kapitál Tier 2 nemôže byť záporný, ale je možné, že odpočty od položiek kapitálu Tier 2 prekročia sumu dostupných položiek kapitálu Tier 2. Ak k tomu dôjde, táto položka predstavuje sumu potrebnú na zvýšenie sumy vykázanej v riadku 0420 na nulu,  **–** ostatné prvky kapitálu Tier 2 alebo odpočty od prvku kapitálu Tier 2, ktoré nemožno priradiť k žiadnemu z riadkov 0430 až 0500.  Tento riadok sa nepoužíva na zahrnutie kapitálových položiek alebo odpočtov, na ktoré sa nevzťahuje nariadenie (EÚ) 2019/2033 ani nariadenie (EÚ) č. 575/2013, do výpočtu ukazovateľov platobnej schopnosti. |

1.3. I 11.02 POŽIADAVKY NA VLASTNÉ ZDROJE – KAPITÁLOVÝ TEST SKUPINY I11.2)

1.3.1. Pokyny týkajúce sa konkrétnych pozícií

|  |  |
| --- | --- |
| Riadok | Právne predpisy a pokyny |
| 0010 | **Nástroje vlastného kapitálu Tier 1 subjektov finančného sektora v skupine investičných spoločností, v ktorých má materský podnik významnú investíciu do týchto subjektov**  článok 8 ods. 3 písm. a) nariadenia (EÚ) 2019/2033 v spojení s článkom 36 ods. 1 písm. i) nariadenia (EÚ) č. 575/2013 |
| 0020 | **Nástroje dodatočného kapitálu Tier 1 subjektov finančného sektora v skupine investičných spoločností, v ktorých má materský podnik významnú investíciu do týchto subjektov**  článok 8 ods. 3 písm. a) nariadenia (EÚ) 2019/2033 v spojení s článkom 56 písm. d) nariadenia (EÚ) č. 575/2013 |
| 0030 | **Nástroje kapitálu Tier 2 subjektov finančného sektora v skupine investičných spoločností, v ktorých má materský podnik významnú investíciu do týchto subjektov**  článok 8 ods. 3 písm. a) nariadenia (EÚ) 2019/2033 v spojení s článkom 66 písm. d) nariadenia (EÚ) č. 575/2013 |
| 0040 | **Účasti subjektov finančného sektora v skupine investičných spoločností, pokiaľ nepredstavujú vlastné zdroje pre subjekt skupiny, do ktorého materský podnik investuje**  článok 8 ods. 3 písm. a) nariadenia (EÚ) č. 2019/2033  Tento riadok zahŕňa účasti materského podniku, pokiaľ nepredstavujú vlastné zdroje pre subjekt skupiny, do ktorého materský podnik investuje. |
| 0050 | **Podriadené pohľadávky subjektov finančného sektora v skupine investičných spoločností**  článok 8 ods. 3 písm. a) nariadenia (EÚ) č. 2019/2033  Tento riadok zahŕňa podriadené pohľadávky materského podniku, pokiaľ nepredstavujú vlastné zdroje pre subjekt skupiny, do ktorého materský podnik investuje. |
| 0060 | **Podmienené záväzky v prospech subjektov v skupine investičných spoločností**  článok 8 ods. 3 písm. b) nariadenia (EÚ) 2019/2033 |
| 0070 | **Celkové požiadavky na vlastné zdroje pre dcérske podniky**  vprípade uplatňovania článku 8 ods. 4 nariadenia (EÚ) 2019/2033 |

1.4. IF 11.03 INFORMÁCIE O DCÉRSKYCH PODNIKOCH (IF11.3)

10. V tomto vzore sa vykazujú všetky subjekty zahrnuté do rozsahu pôsobnosti kapitálového testu skupiny. Zahŕňa to aj materský podnik samotnej skupiny.

1.4.1. Pokyny týkajúce sa konkrétnych pozícií

|  |  |
| --- | --- |
| Stĺpce | Právne predpisy a pokyny |
| 0010 | **Kód**  Kód ako súčasť identifikátora riadku musí byť jedinečný pre každý vykazovaný subjekt. V prípade investičných spoločností a poisťovní je kódom kód LEI. V prípade iných subjektov je kódom kód LEI, alebo ak nie je k dispozícii, vnútroštátny kód. Kód je jedinečný a používa sa konzistentne vo všetkých vzoroch a v priebehu času. Kód má vždy hodnotu. |
| 0020 | **Druh kódu**  Investičná spoločnosť uvádza druh kódu vykazovaného v stĺpci 0010 ako „kód LEI“ alebo „vnútroštátny kód“.  Druh kódu sa vykazuje vždy. |
| 0030 | **Názov podniku**  Názov podniku v rámci rozsahu konsolidácie. |
| 0040 | **Materský/dcérsky podnik**  Označuje, či subjekt vykazovaný v riadku je materský podnik skupiny alebo dcérsky podnik. |
| 0050 | **Krajina**  Vykazuje sa krajina, v ktorej sa nachádza dcérsky podnik. |
| 0060 – 0100 | **Investície materského podniku**  článok 8 ods. 3 písm. a) nariadenia (EÚ) č. 2019/2033  V tomto oddiele sa vykazujú investície materského podniku do subjektov skupiny. |
| 0060 | **Vlastný kapitál Tier 1**  článok 8 ods. 3 písm. a) nariadenia (EÚ) 2019/2033 v spojení s článkom 36 ods. 1 písm. i) nariadenia (EÚ) č. 575/2013 |
| 0070 | **Dodatočný kapitál Tier 1**  článok 8 ods. 3 písm. a) nariadenia (EÚ) 2019/2033 v spojení s článkom 56 písm. d) nariadenia (EÚ) č. 575/2013 |
| 0080 | **Kapitál Tier 2**  článok 8 ods. 3 písm. a) nariadenia (EÚ) 2019/2033 v spojení s článkom 66 písm. d) nariadenia (EÚ) č. 575/2013 |
| 0090 | **Účasti**  článok 8 ods. 3 písm. a) nariadenia (EÚ) č. 2019/2033  Tento stĺpec zahŕňa účasti materského podniku, pokiaľ nepredstavujú vlastné zdroje pre subjekt skupiny, do ktorého materský podnik investuje. |
| 0100 | **Podriadené pohľadávky**  článok 8 ods. 3 písm. a) nariadenia (EÚ) č. 2019/2033  Tento stĺpec zahŕňa podriadené pohľadávky materského podniku, pokiaľ nepredstavujú vlastné zdroje pre subjekt skupiny, do ktorého materský podnik investuje. |
| 0110 | **Podmienené záväzky materského podniku v prospech subjektu**  článok 8 ods. 3 písm. b) nariadenia (EÚ) 2019/2033 |
| 0120 | **Celkové požiadavky na vlastné zdroje pre dcérske podniky**  článok 8 ods. 4 nariadenia (EÚ) 2019/2033 |
| 0130 | **Trvalý minimálny kapitál**  článok 14 nariadenia (EÚ) 2019/2033 |
| 0140 | **Požiadavka na základe K-faktora**  článok 15 nariadenia (EÚ) 2019/2033 |
| 0150 | **Spravované aktíva**  článok 15 ods. 2 a článok 17 nariadenia (EÚ) 2019/2033 |
| 0160 | **Peniaze klienta v držbe – oddelené**  článok 15 ods. 2 a článok 18 nariadenia (EÚ) 2019/2033 |
| 0170 | **Peniaze klienta v držbe – neoddelené**  článok 15 ods. 2 a článok 18 nariadenia (EÚ) 2019/2033 |
| 0180 | **Aktíva v úschove a správe**  článok 15 ods. 2 a článok 19 nariadenia (EÚ) 2019/2033 |
| 0190 | **Vykonané pokyny klienta – obchody v hotovosti**  článok 15 ods. 2, článok 20 ods. 1 a článok 20 ods. 2 písm. a) nariadenia (EÚ) 2019/2033 |
| 0200 | **Vykonané pokyny klienta – obchody s derivátmi**  článok 15 ods. 2, článok 20 ods. 1 a článok 20 ods. 2 písm. b) nariadenia (EÚ) 2019/2033 |
| 0210 | **Požiadavka na riziko čistých pozícií (K-NPR)**  článok 22 nariadenia (EÚ) 2019/2033 |
| 0220 | **Poskytnutá zúčtovacia marža**  článok 23 ods. 2 nariadenia (EÚ) 2019/2033 |
| 0230 | **Zlyhanie obchodnej protistrany**  článok 26 a článok 24 nariadenia (EÚ) 2019/2033 |
| 0240 | **Denný obchodný tok – obchody v hotovosti**  Na účely výpočtu požiadavky na základe K-faktora investičné spoločnosti uplatňujú koeficient uvedený v článku 15 ods. 2 nariadenia (EÚ) 2019/2033.  V prípade stresových trhových podmienok v súlade s článkom 15 ods. 5 písm. c) nariadenia (EÚ) 2019/2033 investičné spoločnosti uplatňujú upravený koeficient uvedený v danom písmene.  Faktor denného obchodného toku sa vypočíta v súlade s článkom 33 ods. 2 písm. a) nariadenia (EÚ) 2019/2033. |
| 0250 | **Denný obchodný tok – obchody s derivátmi**  Na účely výpočtu požiadavky na základe K-faktora investičné spoločnosti uplatňujú koeficient uvedený v článku 15 ods. 2 nariadenia (EÚ) 2019/2033.  V prípade stresových trhových podmienok v súlade s článkom 15 ods. 5 písm. c) nariadenia (EÚ) 2019/2033 investičné spoločnosti uplatňujú upravený koeficient uvedený v danom písmene.  Faktor denného obchodného toku sa vypočíta v súlade s článkom 33 ods. 2 písm. b) nariadenia (EÚ) 2019/2033. |
| 0260 | **Požiadavka na riziko K-koncentrácie**  článok 37 ods. 2, článok 39 a článok 24 nariadenia (EÚ) 2019/2033 |
| 0270 | **Požiadavky na základe fixných režijných nákladov**  článok 13 nariadenia (EÚ) 2019/2033 |