**HU  
IX. MELLÉKLET**

**„IX. MELLÉKLET**

**A CSOPORTTŐKETESZTRE VONATKOZÓ ADATSZOLGÁLTATÁS**

Tartalomjegyzék

I. RÉSZ ÁLTALÁNOS ÚTMUTATÓ 2

1. Szerkezet és szabályok 2

1.1. Szerkezet 2

1.2. Számozási szabályok 2

1.3. Előjelre vonatkozó szabályok 2

II. RÉSZ: A TÁBLÁKHOZ KAPCSOLÓDÓ ÚTMUTATÓ 2

**1. SZAVATOLÓTŐKE: SZINT, ÖSSZETÉTEL, KÖVETELMÉNYEK ÉS SZÁMÍTÁS** 2

1.1. Általános megjegyzések 2

1.2. I 11.01 – A SZAVATOLÓTŐKE ÖSSZETÉTELE – CSOPORTTŐKETESZT (I 11.1) 3

1.2.1. A tábla egyes részeire vonatkozó útmutató 3

1.3. I 11.02 SZAVATOLÓTŐKE-KÖVETELMÉNYEK – CSOPORTTŐKETESZT (I 11.2) 9

1.3.1. A tábla egyes részeire vonatkozó útmutató 9

1.4. IF 11.03 LEÁNYVÁLLALATOKRA VONATKOZÓ INFORMÁCIÓK (IF 11.3) 10

1.4.1. A tábla egyes részeire vonatkozó útmutató 10

## I. RÉSZ ÁLTALÁNOS ÚTMUTATÓ

1. Szerkezet és szabályok

1.1. Szerkezet

1. Összességében a csoporttőketesztre vonatkozó adatszolgáltatás két táblából áll:

a) A szavatolótőke összetétele

b) Szavatolótőke-instrumentumok.

2. Minden táblánál szerepel jogszabályi hivatkozás. Az egyes táblacsoportok felhasználásával történő adatközlés általános szempontjaival kapcsolatos további részletes információkat, a tábla egyes részeire vonatkozó útmutatót, valamint a validálási szabályokat e rendelet jelen része tartalmazza.

1.2. Számozási szabályok

3. A táblák oszlopaira, soraira és celláira való hivatkozáskor a dokumentum a 4–7. pontban meghatározott jelölési szabályokat követi. Ezeket a számkódokat széles körben használják a validálási szabályokban.

4. Az útmutató a következő általános jelölést követi: {Tábla; Sor; Oszlop}.

5. Olyan táblán belüli validálás esetén, amelynél az adott táblából csak adatpontokat használunk, a jelölés nem hivatkozik a táblára: {Sor; Oszlop}.

6. Az olyan táblák esetében, amelyek csak egy oszlopot tartalmaznak, a jelölés csak a sorokra hivatkozik: {Tábla; Sor}.

7. Csillag jelöli, hogy a validálás a korábban meghatározott sorra vagy oszlopra megtörtént.

1.3. Előjelre vonatkozó szabályok

8. A szavatolótőkét vagy a szavatolótőke-követelményeket vagy a likviditási követelményeket növelő bármely összeget pozitív számként kell feltüntetni. Ugyanakkor a szavatolótőke teljes összegét vagy a tőkekövetelményeket csökkentő bármely összeget negatív számként kell feltüntetni. Ha egy tétel megjelölése előtt mínuszjel (–) található, akkor az adott tételről nem jelenthető pozitív érték.

## II. RÉSZ: A TÁBLÁKHOZ KAPCSOLÓDÓ ÚTMUTATÓ

**1. SZAVATOLÓTŐKE: SZINT, ÖSSZETÉTEL, KÖVETELMÉNYEK ÉS SZÁMÍTÁS**

1.1. Általános megjegyzések

10. A szavatolótőke áttekintéséről szóló szakasz információkat tartalmaz a befektetési vállalkozás szavatolótőkéjéről és szavatolótőke-követelményeiről. Két táblából áll:

a) Az I 11.01 tábla a befektetési vállalkozás szavatolótőkéjének összetételét tartalmazza: elsődleges alapvető tőke (CET1), kiegészítő alapvető tőke (AT1) és járulékos tőke (T2).

b) Az I 11.02 tábla a szavatolótőke-követelményekre, azaz a csoporton belüli részesedésekre, a függő kötelezettségekre és a leányvállalatok teljes szavatolótőke-követelményére vonatkozó információkat tartalmaz a csoporttőketeszttel összefüggésben.

c) Az I 11.03 tábla tartalmazza a pénzügyi ágazatbeli szervezetek tőkekövetelményeire, függő kötelezettségeire, alárendelt követeléseire és részesedéseire vonatkozó releváns információkat leányvállalati szinten, szervezetek szerinti bontásban.

11. E táblák tételei bruttó módon, az átmeneti kiigazítások előtti értéken szerepelnek. Ez azt jelenti, hogy a számadatokat (kivéve, ha az átmeneti szavatolótőke-követelmény kifejezetten szerepel) a záró rendelkezéseknek megfelelően számítják ki (azaz úgy, mintha nem léteznének átmeneti rendelkezések).

1.2. I 11.01 – A SZAVATOLÓTŐKE ÖSSZETÉTELE – CSOPORTTŐKETESZT (I 11.1)

1.2.1. A tábla egyes részeire vonatkozó útmutató

|  |  |
| --- | --- |
| Sor | Jogszabályi hivatkozások és útmutató |
| 0010 | **SZAVATOLÓTŐKE**  Az (EU) 2019/2033 rendelet 9. cikkének (1) bekezdése.  Egy befektetési vállalkozás szavatolótőkéje az alapvető tőkéjének és a járulékos tőkéjének összegéből áll. |
| 0020 | **ALAPVETŐ TŐKE (TIER 1 TŐKE)**  Az alapvető tőke az elsődleges alapvető tőke és a kiegészítő alapvető tőke összege. |
| 0030 | ELSŐDLEGES ALAPVETŐ TŐKE (CET1)  Az (EU) 2019/2033 rendelet 9. cikkének (1) bekezdése.  Az 575/2013/EU rendelet 50. cikke. |
| 0040 | **Teljes egészében befizetett tőkeinstrumentumok**  Az (EU) 2019/2033 rendelet 9. cikke (1) bekezdésének i. pontja.  Az 575/2013/EU rendelet 26. cikke (1) bekezdésének a) pontja és 27–31. cikke.  Magában foglalja a kölcsönös biztosítók, szövetkezeti társaságok és hasonló intézmények tőkeinstrumentumait (az 575/2013/EU rendelet 27. és 29. cikke).  Nem tartalmazza az instrumentumokhoz kapcsolódó ázsiót.  A szükséghelyzetekben állami hatóságok által lejegyzett tőkeinstrumentumokat akkor tartalmazza, ha az 575/2013/EU rendelet 31. cikkében foglalt minden feltétel teljesül. |
| 0050 | **Ázsió**  Az (EU) 2019/2033 rendelet 9. cikke (1) bekezdésének i. pontja.  Az 575/2013/EU rendelet 26. cikke (1) bekezdésének b) pontja.  Az ázsió jelentése egyezik az alkalmazandó számviteli szabályozás szerinti jelentéssel.  Az ebben az elemben feltüntetendő érték a „Befizetett tőkeinstrumentumok”-hoz kapcsolódó rész. |
| 0060 | **Eredménytartalék**  Az (EU) 2019/2033 rendelet 9. cikke (1) bekezdésének i. pontja.  Az 575/2013/EU rendelet 26. cikke (1) bekezdésének c) pontja.  Az eredménytartalék az előző évi eredménytartalékot és a figyelembe vehető évközi vagy év végi nyereséget foglalja magában.  A 0070. és 0080. sorok teljes összegét kell megadni. |
| 0070 | **Előző évek eredménytartaléka**  Az 575/2013/EU rendelet 4. cikke (1) bekezdésének 123. pontja és 26. cikke (1) bekezdésének c) pontja.  Az 575/2013/EU rendelet 4. cikke (1) bekezdésének 123. pontja szerint az eredménytartalék „az alkalmazandó számviteli szabályozás alapján az eredmény végső alkalmazásának következtében áthozott eredmény”. |
| 0080 | **Figyelembe vehető nyereség**  Az 575/2013/EU rendelet 4. cikke (1) bekezdésének 121. pontja, 26. cikkének (2) bekezdése és 36. cikke (1) bekezdésének a) pontja.  Az 575/2013/EU rendelet 26. cikkének (2) bekezdése bizonyos feltételek teljesülése esetén megengedi az évközi vagy év végi nyereségnek az eredménytartalékba történő beszámítását, ha azt az illetékes hatóságok előzetesen engedélyezik. |
| 0090 | **Halmozott egyéb átfogó jövedelem**  Az (EU) 2019/2033 rendelet 9. cikke (1) bekezdésének i. pontja.  Az 575/2013/EU rendelet 26. cikke (1) bekezdésének d) pontja. |
| 0100 | **Egyéb tartalékok**  Az (EU) 2019/2033 rendelet 9. cikke (1) bekezdésének i. pontja.  Az 575/2013/EU rendelet 4. cikke (1) bekezdésének 117. pontja és 26. cikke (1) bekezdésének e) pontja.  A feltüntetendő érték a kiszámítás időpontjában előre látható adóterhek levonása után kapott összeg. |
| 0120 | **Prudenciális szűrők miatt végrehajtott kiigazítások az elsődleges alapvető tőkében (CET1)**  Az (EU) 2019/2033 rendelet 9. cikke (1) bekezdésének i. pontja.  Az 575/2013/EU rendelet 32–35. cikke |
| 0130 | **Egyéb pénzeszközök**  Az (EU) 2019/2033 rendelet 9. cikkének (4) bekezdése. |
| 0145 | **(–) AZ ELSŐDLEGES ALAPVETŐ TŐKÉBŐL VALÓ LEVONÁSOK ÖSSZESEN**  Az (EU) 2019/2033 rendelet 8. cikke (2) bekezdésének a) pontja, az 575/2013/EU rendelet 36. cikkének (1) bekezdése, kivéve az említett bekezdés i) pontját.  A 0150 és a 0190–0280. sorok teljes összegét kell megadni. |
| 0150 | **(–) Saját (CET1) tőkeinstrumentumok**  Az (EU) 2019/2033 rendelet 9. cikke (1) bekezdésének i. pontja.  Az 575/2013/EU rendelet 36. cikke (1) bekezdésének f) pontja és 42. cikke.  Az adatot szolgáltató intézmény vagy csoport saját CET1 tőkéje az adatszolgáltatás vonatkozási időpontjában. Az 575/2013/EU rendelet 42. cikkében foglalt kivételek figyelembevételével.  Ebben a sorban nem tüntethetők fel a „Figyelembe nem vehető tőkeinstrumentum”-ként szerepeltetett részvények.  A feltüntetendő érték magában foglalja a saját részvényekhez kapcsolódó ázsiót. |
| 0190 | **(–) Folyó üzleti év veszteségei**  Az 575/2013/EU rendelet 36. cikke (1) bekezdésének a) pontja. |
| 0200 | **(–) Cégérték (goodwill)**  Az (EU) 2019/2033 rendelet 9. cikke (1) bekezdésének i. pontja.  Az 575/2013/EU rendelet 4. cikke (1) bekezdésének 113. pontja, 36. cikke (1) bekezdésének b) pontja és 37. cikke. |
| 0210 | **(–) Egyéb immateriális javak**  Az (EU) 2019/2033 rendelet 9. cikke (1) bekezdésének i. pontja.  Az 575/2013/EU rendelet 4. cikke (1) bekezdésének 115. pontja, 36. cikke (1) bekezdésének b) pontja és 37. cikkének a) pontja.  Az egyéb immateriális javak értéke az alkalmazandó számviteli szabályozás szerint immateriális javaknak minősülő eszközök értéke, csökkentve ugyancsak az alkalmazandó számviteli szabályozás szerinti cégértékkel. |
| 0220 | **(–) Jövőbeli nyereségtől függően érvényesíthető, nem átmeneti különbözetből eredő halasztott adókövetelések a kapcsolódó adókötelezettségek levonása után**  Az (EU) 2019/2033 rendelet 9. cikke (2) bekezdésének a) pontja.  Az 575/2013/EU rendelet 36. cikke (1) bekezdésének c) pontja. |
| 0230 | **(–) A pénzügyi ágazaton kívüli befolyásoló részesedés, amely meghaladja a szavatolótőke 15 %-át**  Az (EU) 2019/2033 rendelet 10. cikke (1) bekezdésének a) pontja. |
| 0240 | **(–) A pénzügyi ágazatbeli szervezetektől eltérő vállalkozásokban lévő összes befolyásoló részesedés, amely meghaladja a szavatolótőke 60 %-át**  Az (EU) 2019/2033 rendelet 10. cikke (1) bekezdésének b) pontja. |
| 0250 | **(–) Pénzügyi ágazatbeli olyan szervezetek által kibocsátott elsődleges alapvető (CET1) tőkeinstrumentumok, amelyekben az anyavállalat nem rendelkezik jelentős részesedéssel**  Az (EU) 2019/2033 rendelet 9. cikke (2) bekezdésének c) pontja.  Az 575/2013/EU rendelet 36. cikke (1) bekezdésének h) pontja.  Az ebben a sorban szereplő EU-szintű anyavállalat az EU-szintű befektetési vállalkozás anyavállalat, az EU-szintű befektetési holdingtársaság anyavállalat, az EU-szintű vegyes pénzügyi holdingtársaság anyavállalat vagy bármely egyéb olyan anyavállalat, amely befektetési vállalkozás, pénzügyi intézmény, kiegészítő szolgáltatásokat nyújtó vállalkozás vagy függő ügynök. |
| 0270 | **(–) Meghatározott szolgáltatást nyújtó nyugdíjalapban lévő eszközök**  Az (EU) 2019/2033 rendelet 9. cikke (2) bekezdésének b) pontja.  Az 575/2013/EU rendelet 36. cikke (1) bekezdésének e) pontja. |
| 0280 | **(–) Egyéb levonások**  Az 575/2013/EU rendelet 36. cikkének (1) bekezdése szerinti összes egyéb levonás összege, kivéve az 575/2013/EU rendelet 36. cikke (1) bekezdésének i) pontja szerinti olyan levonásokat, amelyek nem szerepelnek a fenti 0150–0270. sorok valamelyikében. |
| 0295 | **CET1: egyéb tőkeelemek, levonások és kiigazítások**  Ez a sor a következő tételek összegét tartalmazza, amennyiben alkalmazandó:  – Szerzett jogok alapján figyelembe vett CET1 tőkeinstrumentumok miatti átmeneti kiigazítások (az 575/2013/EU rendelet 483. cikkének (1), (2) és (3) bekezdése, valamint 484–487. cikke).  – A CET1 tőke egyéb átmeneti kiigazításai (az 575/2013/EU rendelet 469–478. és 481. cikke): a CET1 tőkéből történő levonásokban az átmeneti rendelkezések miatt végrehajtott kiigazítások.  – Egyéb CET1 tőkeelemek vagy levonások CET1 tőkeelemekből, amelyek nem sorolhatók a 0040–0280. sorok egyikébe sem.  Ez a sor nem használható az (EU) 2019/2033 rendelet vagy az 575/2013/EU rendelet hatálya alá nem tartozó tőkeelemeknek vagy levonásoknak a tőkemegfelelési mutatók kiszámítása során történő figyelembevételére. |
| 0300 | **KIEGÉSZÍTŐ ALAPVETŐ TŐKE (AT1)**  Az (EU) 2019/2033 rendelet 9. cikkének (1) bekezdése.  Az 575/2013/EU rendelet 61. cikke. |
| 0310 | **Teljes egészében befizetett, közvetlenül kibocsátott tőkeinstrumentumok**  Az (EU) 2019/2033 rendelet 9. cikke (1) bekezdésének i. pontja.  Az 575/2013/EU rendelet 51. cikkének a) pontja, valamint 52., 53. és 54. cikke.  A feltüntetendő érték nem foglalhatja magában az instrumentumokhoz kapcsolódó ázsiót. |
| 0320 | **Ázsió**  Az (EU) 2019/2033 rendelet 9. cikke (1) bekezdésének i. pontja.  Az 575/2013/EU rendelet 51. cikkének b) pontja.  Az ázsió jelentése egyezik az alkalmazandó számviteli szabályozás szerinti jelentéssel.  Az ebben az elemben feltüntetendő érték a „Befizetett tőkeinstrumentumok”-hoz kapcsolódó rész. |
| 0335 | **(–) A KIEGÉSZÍTŐ ALAPVETŐ TŐKÉBŐL VALÓ LEVONÁSOK ÖSSZESEN**  Az 575/2013/EU rendelet 56. cikke, kivéve annak d) pontját.  A 0340., 0380. és a 0400. sorok teljes összegét kell megadni. |
| 0340 | **(–) Saját kiegészítő alapvető (AT1) tőkeinstrumentumok**  Az (EU) 2019/2033 rendelet 9. cikke (1) bekezdésének i. pontja.  Az 575/2013/EU rendelet 52. cikke (1) bekezdésének b) pontja, 56. cikkének a) pontja és 57. cikke.  A befektetési vállalkozás saját AT1 tőkeinstrumentumai az adatszolgáltatás vonatkozási időpontjában. Az 575/2013/EU rendelet 57. cikkében foglalt kivételek figyelembevételével.  A feltüntetendő érték magában foglalja a saját részvényekhez kapcsolódó ázsiót. |
| 0380 | **(–) Pénzügyi ágazatbeli olyan szervezetek által kibocsátott kiegészítő alapvető (AT1) tőkeinstrumentumok, amelyekben az anyavállalat nem rendelkezik jelentős részesedéssel**  Az (EU) 2019/2033 rendelet 9. cikke (2) bekezdésének c) pontja.  Az 575/2013/EU rendelet 56. cikkének c) pontja.  Az ebben a sorban szereplő EU-szintű anyavállalat az EU-szintű befektetési vállalkozás anyavállalat, az EU-szintű befektetési holdingtársaság anyavállalat, az EU-szintű vegyes pénzügyi holdingtársaság anyavállalat vagy bármely egyéb olyan anyavállalat, amely befektetési vállalkozás, pénzügyi intézmény, kiegészítő szolgáltatásokat nyújtó vállalkozás vagy függő ügynök. |
| 0400 | **(–) Egyéb levonások**  Az 575/2013/EU rendelet 56. cikke szerinti összes egyéb levonás összege, kivéve az 575/2013/EU rendelet 56. cikkének d) pontja szerinti olyan levonásokat, amelyek nem szerepelnek a fenti 0340–0380. sorok valamelyikében. |
| 0415 | **Kiegészítő alapvető tőke (AT1): egyéb tőkeelemek, levonások és kiigazítások**  Ez a sor a következő tételek összegét tartalmazza, amennyiben alkalmazandó:  – Szerzett jogok alapján figyelembe vett AT1 tőkeinstrumentumok miatti átmeneti kiigazítások (az 575/2013/EU rendelet 483. cikkének (4) és (5) bekezdése, 484–487. cikke, valamint 489. és 491. cikke).  – Az AT1 tőke egyéb átmeneti kiigazításai (az 575/2013/EU rendelet 472., 473a., 474., 475., 478. és 481. cikke): a levonásoknak az átmeneti rendelkezések miatti kiigazításai.  – Az AT1 tőkeelemekből az AT1 tőkét meghaladó többletlevonások, amelyeket az 575/2013/EU rendelet 36. cikke (1) bekezdése j) pontjának megfelelően az elsődleges alapvető tőkéből kell levonni: a kiegészítő alapvető tőke nem lehet negatív, de előfordulhat, hogy az AT1 tőkéből történő levonások meghaladják a rendelkezésre álló AT1 tőkeelemek összegét. Ilyen esetben ez a tétel a 0300. sorban feltüntetett összeg nullára növeléséhez szükséges összeget jelenti, és egyenlő az AT1 tőkeelemekből az AT1 tőkét meghaladó, más levonásokkal együtt a 0280. sorban feltüntetett többletlevonások fordított ellenértékű összegével.  – Egyéb AT1 tőkeelemek vagy levonások AT1 tőkeelemekből, amelyek nem sorolhatók a 0310–0400. sorok egyikébe sem.  Ez a sor nem használható az (EU) 2019/2033 rendelet vagy az 575/2013/EU rendelet hatálya alá nem tartozó tőkeelemeknek vagy levonásoknak a tőkemegfelelési mutatók kiszámítása során történő figyelembevételére. |
| 0420 | **JÁRULÉKOS TŐKE (TIER 2, T2 TŐKE)**  Az (EU) 2019/2033 rendelet 9. cikkének (1) bekezdése.  Az 575/2013/EU rendelet 71. cikke.  A 0430–0455. és a 0525. sorok teljes összegét kell megadni. |
| 0430 | **Teljes egészében befizetett, közvetlenül kibocsátott tőkeinstrumentumok**  Az (EU) 2019/2033 rendelet 9. cikke (1) bekezdésének i. pontja.  Az 575/2013/EU rendelet 62. cikkének a) pontja, valamint 63. és 65. cikke.  A feltüntetendő érték nem foglalhatja magában az instrumentumokhoz kapcsolódó ázsiót. |
| 0440 | **Ázsió**  Az (EU) 2019/2033 rendelet 9. cikke (1) bekezdésének i. pontja.  Az 575/2013/EU rendelet 62. cikkének b) pontja és 65. cikke.  Az ázsió jelentése egyezik az alkalmazandó számviteli szabályozás szerinti jelentéssel.  Az ebben az elemben feltüntetendő érték a „Befizetett tőkeinstrumentumok”-hoz kapcsolódó rész. |
| 0455 | **(–) A JÁRULÉKOS TŐKÉBŐL (TIER 2, T2) VALÓ LEVONÁSOK ÖSSZESEN**  Az 575/2013/EU rendelet 66. cikke, kivéve annak d) pontját. |
| 0460 | **(–) Saját T2 tőkeinstrumentumok**  Az (EU) 2019/2033 rendelet 9. cikke (1) bekezdésének i. pontja.  Az 575/2013/EU rendelet 63. cikke b) pontjának i. alpontja, 66. cikkének a) pontja és 67. cikke.  Az adatot szolgáltató intézmény vagy csoport saját T2 tőkeinstrumentumai az adatszolgáltatás vonatkozási időpontjában. Az 575/2013/EU rendelet 67. cikkében foglalt kivételek figyelembevételével.  Ebben a sorban nem tüntethetők fel a „Figyelembe nem vehető tőkeinstrumentum”-ként szerepeltetett részvények.  A feltüntetendő érték magában foglalja a saját részvényekhez kapcsolódó ázsiót. |
| 0500 | **(–) Pénzügyi ágazatbeli olyan szervezetek által kibocsátott T2 tőkeinstrumentumok, amelyekben az anyavállalat nem rendelkezik jelentős részesedéssel**  Az (EU) 2019/2033 rendelet 9. cikke (2) bekezdésének c) pontja.  Az 575/2013/EU rendelet 66. cikkének c) pontja.  Az ebben a sorban szereplő EU-szintű anyavállalat az EU-szintű befektetési vállalkozás anyavállalat, az EU-szintű befektetési holdingtársaság anyavállalat, az EU-szintű vegyes pénzügyi holdingtársaság anyavállalat vagy bármely egyéb olyan anyavállalat, amely befektetési vállalkozás, pénzügyi intézmény, kiegészítő szolgáltatásokat nyújtó vállalkozás vagy függő ügynök. |
| 0525 | **Járulékos tőke (Tier 2, T2): egyéb tőkeelemek, levonások és kiigazítások**  Ez a sor a következő tételek összegét tartalmazza, amennyiben alkalmazandó:  – Szerzett jogok alapján figyelembe vett T2 tőkeinstrumentumok miatti átmeneti kiigazítások (az 575/2013/EU rendelet 483. cikkének (6) és (7) bekezdése, 484., 486., 488., 490. és 491. cikke).  – A T2 tőke egyéb átmeneti kiigazításai (az 575/2013/EU rendelet 472., 473a., 476., 477., 478. és 481. cikke): a T2 tőkéből történő levonásokban az átmeneti rendelkezések miatt végrehajtott kiigazítások.  – A T2 tőkeelemekből a T2 tőkét meghaladó többletlevonások, amelyeket az 575/2013/EU rendelet 56. cikke e) pontjának megfelelően az AT1 tőkéből kell levonni: a T2 tőke nem lehet negatív, de előfordulhat, hogy a T2 tőkéből történő levonások meghaladják a rendelkezésre álló T2 tőkeelemek összegét. Ilyen esetekben ez a tétel a 0420. sorban feltüntetett összeg nullára növeléséhez szükséges összeget jelenti.  – Egyéb T2 tőkeelemek vagy levonások egy T2 elemből, amelyek nem sorolhatók a 0430–0500 sorok egyikébe sem.  Ez a sor nem használható az (EU) 2019/2033 rendelet vagy az 575/2013/EU rendelet hatálya alá nem tartozó tőkeelemeknek vagy levonásoknak a tőkemegfelelési mutatók kiszámítása során történő figyelembevételére. |

1.3. I 11.02 SZAVATOLÓTŐKE-KÖVETELMÉNYEK – CSOPORTTŐKETESZT (I 11.2)

1.3.1. A tábla egyes részeire vonatkozó útmutató

|  |  |
| --- | --- |
| Sor | Jogszabályi hivatkozások és útmutató |
| 0010 | **A befektetésivállalkozás-csoporthoz tartozó olyan pénzügyi ágazatbeli szervezetek által kibocsátott CET1 tőkeinstrumentumok, amelyekben az anyavállalat jelentős részesedéssel rendelkezik**  Az (EU) 2019/2033 rendelet 8. cikke (3) bekezdésének a) pontja, összefüggésben az 575/2013/EU rendelet 36. cikke (1) bekezdésének i) pontjával. |
| 0020 | **A befektetésivállalkozás-csoporthoz tartozó olyan pénzügyi ágazatbeli szervezetek által kibocsátott AT1 tőkeinstrumentumok, amelyekben az anyavállalat jelentős részesedéssel rendelkezik**  Az (EU) 2019/2033 rendelet 8. cikke (3) bekezdésének a) pontja, összefüggésben az 575/2013/EU rendelet 56. cikkének d) pontjával. |
| 0030 | **A befektetésivállalkozás-csoporthoz tartozó olyan pénzügyi ágazatbeli szervezetek által kibocsátott T2 tőkeinstrumentumok, amelyekben az anyavállalat jelentős részesedéssel rendelkezik**  Az 575/2013/EU rendelet 8. cikke (3) bekezdésének a) pontja, összefüggésben 66. cikkének d) pontjával. |
| 0040 | **A befektetésivállalkozás-csoporthoz tartozó pénzügyi ágazatbeli szervezetek részesedései, amennyiben azok nem alkotják a csoporthoz tartozó olyan szervezet szavatolótőkéjét, amelybe az anyavállalat befektetett**  Az (EU) 2019/2033 rendelet 8. cikke (3) bekezdésének a) pontja.  Ebben a sorban kell megadni az anyavállalat részesedéseit, amennyiben azok nem alkotják a csoporthoz tartozó olyan szervezet szavatolótőkéjét, amelybe az anyavállalat befektetett. |
| 0050 | **Pénzügyi ágazatbeli szervezet alárendelt követelései a befektetésivállalkozás-csoportban**  Az (EU) 2019/2033 rendelet 8. cikke (3) bekezdésének a) pontja.  Ebben a sorban kell megadni az anyavállalat alárendelt követeléseit, amennyiben azok nem alkotják a csoporthoz tartozó olyan szervezet szavatolótőkéjét, amelybe az anyavállalat befektetett. |
| 0060 | **A befektetésivállalkozás-csoporthoz tartozó szervezetek felé fennálló függő kötelezettségek**  Az (EU) 2019/2033 rendelet 8. cikke (3) bekezdésének b) pontja. |
| 0070 | **A leányvállalatok teljes szavatolótőke-követelménye**  Az (EU) 2019/2033 rendelet 8. cikke (4) bekezdésének alkalmazása esetén. |

1.4. IF 11.03 LEÁNYVÁLLALATOKRA VONATKOZÓ INFORMÁCIÓK (IF 11.3)

10. Ebben a táblában a csoporttőketesztbe bevont valamennyi szervezetre vonatkozó adatokat kell feltüntetni. Ennek magában kell foglalnia magának a csoportnak az anyavállalatát is.

1.4.1. A tábla egyes részeire vonatkozó útmutató

|  |  |
| --- | --- |
| Oszlopok | Jogszabályi hivatkozások és útmutató |
| 0010 | **Kód**  A sorazonosító részét képező kódnak minden egyes jelentett jogalany esetében egyedinek kell lennie. Befektetési vállalkozások és biztosítók esetében a kód a LEI-kód. Más szervezetek esetében a kód a LEI-kód, ha pedig az nem áll rendelkezésre, akkor a nemzeti azonosító kód. A kódnak egyedinek kell lennie, és azt minden táblában, mindig következetesen kell használni. A kódra vonatkozó mezőnek mindig kell tartalmaznia valamilyen értéket. |
| 0020 | **A kód típusa**  Az adatszolgáltató szervezet a 0010. oszlopban feltüntetett kódtípust „LEI-kódtípus”-ként vagy „Nemzeti azonosító kód típusa”-ként határozza meg.  A kód típusát mindig meg kell adni. |
| 0030 | **A vállalkozás neve**  A konszolidáció körébe bevont vállalkozás neve. |
| 0040 | **Anyavállalat/Leányvállalat**  Jelzi, hogy a sorban feltüntetett szervezet a csoport anyavállalata vagy leányvállalat. |
| 0050 | **Ország**  Azt az országot kell feltüntetni, ahol a leányvállalat található. |
| 0060 – 0100 | **Az anyavállalat befektetései**  Az (EU) 2019/2033 rendelet 8. cikke (3) bekezdésének a) pontja.  Ebben a szakaszban az anyavállalat által a csoporthoz tartozó szervezetekben végrehajtott befektetéseket kell megadni. |
| 0060 | **CET1**  Az (EU) 2019/2033 rendelet 8. cikke (3) bekezdésének a) pontja, összefüggésben az 575/2013/EU rendelet 36. cikke (1) bekezdésének i) pontjával. |
| 0070 | **AT1**  Az (EU) 2019/2033 rendelet 8. cikke (3) bekezdésének a) pontja, összefüggésben az 575/2013/EU rendelet 56. cikkének d) pontjával. |
| 0080 | **T2**  Az (EU) 2019/2033 rendelet 8. cikke (3) bekezdésének a) pontja, összefüggésben az 575/2013/EU rendelet 66. cikkének d) pontjával. |
| 0090 | **Részesedések**  Az (EU) 2019/2033 rendelet 8. cikke (3) bekezdésének a) pontja.  Ebben az oszlopban kell megadni az anyavállalat részesedéseit, amennyiben azok nem alkotják a csoporthoz tartozó olyan szervezet szavatolótőkéjét, amelybe az anyavállalat befektetett. |
| 0100 | **Alárendelt követelések**  Az (EU) 2019/2033 rendelet 8. cikke (3) bekezdésének a) pontja.  Ebben az oszlopban kell megadni az anyavállalat alárendelt követeléseit, amennyiben azok nem alkotják a csoporthoz tartozó olyan szervezet szavatolótőkéjét, amelybe az anyavállalat befektetett. |
| 0110 | **Az anyavállalat szervezet felé fennálló függő kötelezettségei**  Az (EU) 2019/2033 rendelet 8. cikke (3) bekezdésének b) pontja. |
| 0120 | **A leányvállalatok teljes szavatolótőke-követelménye**  Az (EU) 2019/2033 rendelet 8. cikkének (4) bekezdése. |
| 0130 | **Állandó minimális tőkekövetelmény**  Az (EU) 2019/2033 rendelet 14. cikke. |
| 0140 | **K-faktor-követelmény**  Az (EU) 2019/2033 rendelet 15. cikke |
| 0150 | **Kezelt eszközállomány**  Az (EU) 2019/2033 rendelet 15. cikkének (2) bekezdése és 17. cikke. |
| 0160 | **Tartott ügyfélpénz – Elkülönített**  Az (EU) 2019/2033 rendelet 15. cikkének (2) bekezdése és 18. cikke. |
| 0170 | **Tartott ügyfélpénz – Nem elkülönített**  Az (EU) 2019/2033 rendelet 15. cikkének (2) bekezdése és 18. cikke. |
| 0180 | **Őrzött és kezelt eszközök**  Az (EU) 2019/2033 rendelet 15. cikkének (2) bekezdése és 19. cikke. |
| 0190 | **Kezelt ügyfélmegbízások – Azonnali ügyletek**  Az (EU) 2019/2033 rendelet 15. cikkének (2) bekezdése, 20. cikkének (1) bekezdése, és 20. cikke (2) bekezdésének a) pontja. |
| 0200 | **Kezelt ügyfélmegbízások – Származtatott ügyletek**  Az (EU) 2019/2033 rendelet 15. cikkének (2) bekezdése, 20. cikkének (1) bekezdése és 20. cikke (2) bekezdésének b) pontja. |
| 0210 | **Nettó pozíciókockázatra vonatkozó K-faktor-követelmény**  Az (EU) 2019/2033 rendelet 22. cikke |
| 0220 | **Befizetett klíringletét**  Az (EU) 2019/2033 rendelet 23. cikkének (2) bekezdése. |
| 0230 | **A kereskedési partnerek nemteljesítésének kockázata**  Az (EU) 2019/2033 rendelet 24. és 26. cikke. |
| 0240 | **Napi kereskedési forgalom – Azonnali ügyletek**  A K-faktor-követelmény kiszámítása céljából a befektetési vállalkozásoknak az (EU) 2019/2033 rendelet 15. cikkének (2) bekezdésében meghatározott együttható alkalmazásával kell adatot szolgáltatniuk.  Piaci stresszhelyzet esetén az (EU) 2019/2033 rendelet 15. cikke (5) bekezdésének c) pontjával összhangban a befektetési vállalkozásoknak az említett pontban meghatározott kiigazított együtthatót kell alkalmazniuk.  A napi kereskedési forgalom (DTF) tényezőt az (EU) 2019/2033 rendelet 33. cikke (2) bekezdése a) pontjának megfelelően kell kiszámítani. |
| 0250 | **Napi kereskedési forgalom – Származtatott ügyletek**  A K-faktor-követelmény kiszámítása céljából a befektetési vállalkozásoknak az (EU) 2019/2033 rendelet 15. cikkének (2) bekezdésében meghatározott együttható alkalmazásával kell adatot szolgáltatniuk.  Piaci stresszhelyzet esetén az (EU) 2019/2033 rendelet 15. cikke (5) bekezdésének c) pontjával összhangban a befektetési vállalkozásoknak az említett pontban meghatározott kiigazított együtthatót kell alkalmazniuk.  A napi kereskedési forgalom (DTF) tényezőt az (EU) 2019/2033 rendelet 33. cikke (2) bekezdése b) pontjának megfelelően kell kiszámítani. |
| 0260 | **K-koncentrációskockázati követelmény**  Az (EU) 2019/2033 rendelet 37. cikkének (2) bekezdése, 39. cikke és 24. cikke. |
| 0270 | **Az állandó általános költségekre vonatkozó követelmények**  Az (EU) 2019/2033 rendelet 13. cikke |